text:
(Per leggere l’articolo in italiano cliccare sulla bandierina in alto)
Sa paristòria contat chi in Pranu Sanguni siat acuntèssida una batalla èpica: Santu Giorgi contra a su dragu. Andende a caddu rundanu peri cussas terras S. Giorgi aiat imbènnidu unu dragu orrorosu cun sete concas chi ispramaiat sos abitantes de sas biddas a fùrriu. Tando su santu, aiat bogadu s’atza e si nche fiat ghetadu a subra e bogada s’ispada lughente, fiat resessidu a fèrrere a morte su mostro orrorosu, chi fiat mortu insambenadu a pustis de àere aundadu su campu cun su sàmbene suo ruju lùghidu.
Su sàmbene de su dragu aiat mantzadu sa terra chi fiat divènnida un’aspriddàrgiu, difatis galu oe ue est capitadu su disafiu bi creschet petzi un’erba grassa de colore ruju.
Pranu sanguni, s’incapat, su nùmene suo ammajadore bi lu depet a custa paristòria , o si nono a totu sas batallas chi inoghe ant gherradu nuràgicos e romanos. Non s’ischit cun seguresa dae ue naschet, gasi comente càpitat pro medas àteros topònimos de sa zona.
In Pranu ’e sanguni sos passiales illacanados e su bentu, chi sulat belle sena pasu totu s’annu, rendent su paesàgiu unu logu ideale pro chie si cheret godire sa paghe chi sa natura ebbia ischit donare. Su mudore est truncadu onni tantu dae sas pagas veturas chi tràvigant su caminu chi andat dae Silius a S. Andrea Frius, e a pustis dae un’ateru sonu chi benit dae su coro de sa badde, serente su logu ue, sèculos prima, unu Santu Giorgi triunfante aiat miradu s’agonia pàsida de su Dragu.
Su sonu benit dae su movimentu de 16 rodas chi, currende in unu binàriu a chircu longu 40 metros, permitent a unu colossu de 3000 tonnelladas de istare mòlia-mòlia. Su colossu mentovadu est su Sardinia Radio Telescope (SRT), su Radiotelescòpiu prus mannu mai fraigadu in Itàlia cun s’impreu de sas tecnologias prus modernas, artu belle 70 metros, cantu unu palatzu de 20 pranos. Su SRT est a beru de importu mannu pro sa chirca iscientìfica ca, a dispetu de sa mannària sua, est unu istrumentu de grandu pretzisione capassu de analizare su chelu comente chi siat suta sa lente de unu miscroscòpiu.
Sos traballos pro lu fraigare fiant cumintzados in su 2003 e acabados chin s’inauguratzione su 30 de cabudanni de su 2013. Deghe annos de traballu e prus de 60 miliones de euro pro acumprire un’òpera chi a dies de oe funtzionat a manera perfeta e dat su contributu suo a su mundu iscientìficu.
In su 2010 bi fiat su perìgulu chi sa ministra de tando Gelmini aeret sessadu sos finantziamentos, pro neghe de sas mutzaduras a s’ispesa pùblica. Unu perìgulu istransidu finas gràtzias a s’impinnu de su Comitadu Pro Sardinia Radio telescope chi, diretu sae su santubasilesu Max Cordeddu, in prus de sos simpres tzitadinos aiat interessadu peri nùmenes de importu de s’iscièntzia, che a Margherita Hack.
Su SRT òperat e dat su contributu suo a s’iscièntzia, non faghet parte de cussu grupu mannu meda de òperas galu a acumprire chi abbùtinant su paesàgiu e non produent nudda.
Leende a cunsideru su chi at batidu a su territòriu però b’at de s’iscunnortare. Un’òpera gasi importante, de livellu non natzionale ebbia ma fintzas mondiale, a su territòriu de Santu Basile e a fùrriu at batidu a beru pagu e nudda.
Cando in sa bidda aiant presentadu su progetu su dillìriu fiat istadu mannu, faeddaiant de fraigare pasadas, mensas, lavanderias e totu su chi podiat servire a sos iscientziados e tècnicos chi si nche fiant istados tramudados a Santu Basile.
Non si faeddaiat che de custa oportunidade pro sa bidda e sos abitantes suos, unos cantos aiant cumintzadu a si bisare comente podiat èssere a istare paris a sos iscientziados, medas, naraiant, istràngios. E posca bi fiat su turismu, chissai cantas persones podiat atràere una cosa de su gènere e cantos postos de traballu podiat produire.
Si bisaiant cosas mannas e, a nàrrere sa veridade sas cunditziones bi fiant (o bi sunt?) totus. A nàrrere sa veridade su fràigu de su SRT at produidu carchi postu de traballu, carchi pitzinnu de sa bidda pro esempru at traballadu in su cantieri. A pustis de s’inauguratzione de su 2013, de iscientziados e tècnicos mancu sa pupa, peruna cara noa, mancunu camitze biancu in giru in Santu Basile.
Su tzenru operativu de su SRT est istadu fatu in Ceraxus, dae ue si faghent belle totu sas operatziones de monitorògiu e chirca. In prus in su Tzentru de Osservatzione Astronòmica de Ceraxus sunt ammaniende unu Campus cun planetàriu, bibliotecas, aposentos a tema e àteru.
In Pranu Sanguni dae su 2011 si podet visitare sena pagare su giassu, acumpangiados dae unu chircadore, petzi su chenàbura, prenotende. Custa est sa situatzione a dies de oe.
Pro chie non l’ischit su Gerrei est una de sas regiones istòricas prus pagu populadas e prus pòveras de Sardigna. S’ispopulametu oramai est cunsideradu unu fenòmenu naturale (che a s’abba o su bentu chi non si podent firmare!), unu destinu chi non si podet cuntrastare e no est possìbile a l’iscuntrobare. Iscolas chi tancant, servìtzios semper prus menguantes sunt sa normalidade. Sos abitantes parent chi si siant acunnortados cun resone, totus (o belle totus) sunt pessimistas pensende a su benidore. Fintzas sos amministradores sunt s’ispigru de sa mùtria de sos tzitadinos.
Cando chistionant de su benidore de su territòriu in s’àera s’intendet calende sa tristura (totus ischint dae deretu chi sa congruida de su discursu at a èssere de pagu profetu), s’acunnortu sobrat, paràulas che a “abandonu”, “traitoria”, “povertade”, “desertificatzione”, “individualismu”, “pagu mira a s’impresa” colant dae buca in buca e totus adduent.
Torrende a su SRT, b’at de nàrrere chi sas responsabilidades de s’isvilupu econòmicu mancadu de su territòriu si las ghetant dae pala in coddu che a semper: sa Regione no at rispetadu sos patos sutascritos 15 annos faghet e s’INAF no at fatu su dovere suo.
Medas bortas sa Regione no est istada su collaboradore addatu pro progetare unu benidore a tèrmine mesanu-longu, sas cajones podent èssere medas e non semper neghe de pagu interesse o incapatzidade.
Est àteru però su chi assustat a beru: est a nàrrere cussa insensibilidade cun atinu de sa cale si chistionaiat in antis, isparghinada in sas persones de cada edade e classe sotziale. Sos giòvanos sunt giòvanos petzi de edade, sos discursos issoro sunt asseados, andant a rodeu e no arribant a logu perunu.
Su problema, che a semper, est culturale in antis de èssere finantziàriu! In Pranu Sanguni no ant acumpridu galu nudda non petzi ca sa Regione no at finantziadu custu o cuddu, ma fintzas ca su territòriu (in sensu generale tzitadinos e amministradores) no at mustradu de apretziare su SRT. Sas persones chi vìsitant su giassu non sunt mai de su territòriu, su bonu de nois no ischit mancu chi si podet visitare, medas l’ant a bènnere a ischire pro sa prima borta leghende custu artìculu. Si aiant fraigadu un’Eurospin imbetzes de unu de sos Radiotelescòpios prus importantes de sa Terra, tando sì chi fìamus andandos totus a Pranu Sanguni!
Diat èssere grave a beru a s’acuntentare de custa situatzione, e a renuntziare a s’oportunidade chi, semper che semper, nos porrit su SRT cheret nàrrere a cundennare sa comunidade de santu Basile e su territòriu a unu ispopulamentu sena piedade.
In Pranu Sanguni oe non s’agatat unu tzilleri, unu ristorante, una bancarella, unu ufitziu informatziones, nudda; su nudda, francu su sartu, àrbores, bentu e un’oportunidade arta 70 metros.


c: text/html

text:
Cuntierra usuàriu:62.10.155.234
Salude 62.10.155.234, benènnidu in Wikipedia, s'entziclopedia lìbera!
Pro incumentzare a agiudare, càstia pro primu su tutorial e sa pàgina de agiudu. Càstia cale sunt is chimbe pilastros de Wikipedia. Càstia bene de seberare un'allomìngiu (nickname) chi andat bene cun su chi si narat in custa pàgina subra su nùmene impitadore.
Càstia ite podes pònnere e ite non podes pònnere in Wikipedia e regorda:
- non podes insertare materiale ca est assiguradu cun su deretu de autore - chi boles introduere unu traballu tuo ca as giai postu in paperi o in su web, prima depes iscrìere una lìtera comente est ispiegadu innoe
- s'artìculu depet èssere in limba sarda e no depet èssere de parte.
Pro firmare is cumentos tuos in is paginas de is cuntierras leghe·ti: a ite serbit sa firma e imprea su butone chi bides in pitzus de sa casella de modìfica.
Benènnidu fintzas de parte mia, e si tenes a bisòngiu de agiudu non timas a mi chircare!
--Elcaracol 13:07, 15 Mar 2009 (CET)
Pro firmare sos cummentos tuos ne sas pazinas de is cuntierras ligi: a ite serbit sa firma e impera su tastu chi bis in pitzus.-- Marzedu(chistiones|contributz) 15:11, 16 Mar 2009 (CET)
- Caru 62.10.155.234, immoi ti nau ita depis fai, po mei. Deu appu cicau de fai prus manna Bichipedia e ci seu arrinnesciu. Cumenti? Depi scii chi Bichipedia si fiara firmara po unu scorriu a pitzus 'e sa lingua sarda. Donniunu naràra callincuna cosa (chini pensàra ca ci bolliara sa Limba sarda comuna, chinni is bariantis) e nisciunu trabbalàra prus. De candu appu cicau da cambiai is cosas mera est cambiau. Senne chistionai de calli est sa lingua prus giusta, appu postu is templates {{variant}}, di aicci chi donniunu poiri iscrìri cumenti bolliri. Immoi seus fendi di aicci: si ois iscrìri una boxi noa, arrecordarì de ci ponni sa scritta {{variant|}} e a pustis de sa |, su codixi de sa varianti tua, po esempiu NUG (o LOG, o CAM). Si sa boxi est stettia giai iscritta in d'una barianti differenti 'e sa tua est unu pagheddu prus complicau, ma a sa fini ti abituas e a pustis ti agiuraus nosus (deu e Marzedu du seus fendi immoi). Po esempiu, Sìsini est iscrittu in campidanesu. Po isciiri sa versioni noa, bastara chi craccasa su tastu "mòere" e cambiasa su nomini cun "Sìsini/campidanesu" e a pustis fais una boxi noa chi a d'a potai su nomini "Sisini (o cumenti si zerriara in sa barianti tua)/logudoresu (o nugoresu)". Si c'est callincuna cosa chi no as cumprendiu, zerriami puru. Saludi e gratzias po su traballu tuu. --Elcaracol 10:57, 21 Mar 2009 (CET)
Custa est sa pàgina de cuntierra de unu impitadore anònimu chi no at galu creadu unu contu, o chi non dd'usat. Pro custu impreamus su nùmeru de indiritzu IP pro ddu identificare. Is indiritzos IP podent però èssere cumpartzidos dae unos cantos impitadores. Si ses unu impitadore anònimu e pensas chi custos cummentos non siant diretos a tue, pro praghere crea unu contu o identìfica·ti (log in) pro evitare cunfusione cun àteros impitadore anònimos.

robotstxt: allowed

filter: keep


text:
A PAMPA DE STIARICA
A pampa de stiàrica bengu a ti circai
Gei no ddu timu su scuriu
Ca est a t'agatai
Su scopu miu
A primu manu ddui fiat Geca Luna, Badas fiat asuta de manu. Fiant giai a su giru de intrìciu ma Geca Luna no iat bòfiu intriciai cun s'atru maurreddinu chi ddui iat e iat intriciau cun Badas. E dd'iat nau in sa sterrina: "Manna est sa pena/de is pòburus cundannaus/candusu giugi chistiònat/sa cundanna est posta/ma no si ndi scaresciaus mai/e no s'ammanchit sa piedadi/schinas allenas corrias ladas/no nareus puru innoi", e in sa cobertantza: "Oi in sa citadi nosta cantaus/ma Badas giai si bisiònat sa cena". E Badas in sa sterrina: "Mellus de una cantzoni a crubba/si contu de gosus e penas/e tui citadi no negas/su meèritu a chini scit poetai/iscurta su chi apu cantau/e donaddi su giustu pesu/ca mai aici mi tragallànt/chena de nisciunu impero"', e in sa cobertantza: "No seu avesu a arrexonai de cenas/ma nant ca ti sias pesau a tegas de carrubba". Agoa si ndi fiat arrepentiu, iat isballiau, candu mai a nai una cosa aici a unu cantadori mannu. Certu, no fiat istètia un'arrispusta tropu fini, ma asuta de manu no iat tentu ora de pensai a àtera cosa. E a bortas sutzediat puru, de si bicai apari in palcu, Geca Luna no si fiat primau perou, ddu sciiat. Difatis a s'acabbada de sa cantada, si fiant saludaus cumenti a sèmpiri. Furriendi a domu iat torrau a pensai a cuddu mutetu, fortzis iat pòtziu circai calincunu santu, "Carrubba cun strùbbat, tegas cun pregas" pensàt "Funtziònat sèmpiri". Fiat berus, su mutetu arreligiosu praxiat e fiat cunsiderau "eleganti", ma issu no fiat cresiàstigu meda. Iat castiau s'arrelògiu, is tres de su chitzi, tra mutetada e versada prima de is tres, is tres e mesu, no nci arrennesciat mai a si crocai. Geca Luna biviat in un'atru bixinau, ma in sa pròpiu bidda, antzis citadi cumenti iat nau in palcu, ma fortzis fiat isceti po terrai sa rima cun piedadi: sa conca de unu cantadori est sèmpiri pensendi a rimas, a argumentus, a finis obertus e serraus, a metàforas. Maistu de linna fiat, e bonu puru, Badas maistu de pannu, bonu issu puru. Si narànt "collegas" ma fiant amigus, o assumancu si stimànt apari. Una dì Geca Luna fiat andau a sa butega de Badas a si fai una bestimenta, Badas, bai circa e poita, si fiat intèndiu onorau e dd'iat fatu sa mellus bestimenta chi podiat. Dd'iat pigau po unu sinnali de istima forti, Geca Luna ddu binciat trintaxincu annus, de edadi e giai trinta de cantadas, e tocàt a ddi tenni arrispetu. No si fiat ofèndiu po su mutetu de sa carrubba, mancu mali! Badas puru po ddi terrai s'agiudu, fut andau a sa butega de issu e si iat fatu fai unu parastàgiu. Candu fiat andau a ndi ddu pigai, Geca Luna no dd'iat bòfiu lassai andai e nci dd'iat portau a su magasinu cosa sua. Carradas mannas mannas e una bella friscura ddus iant arricius. Dd'iat aportu una tassixedda de binu a colori de limoni e dd'iat cumbidau. "Bufa, custu est de is bìngias de biada, Semidanu ddi nant, est bonu" iat nau. Fiat sa primu borta chi si biiant aici, in privau, e no in palcu, Badas giai giai no nci creiat, Geca Luna fiat acanta sua, fiant bufendi impari, su cantadori chi stimàt de prus, chi strociat candu fiat incumentzendi, imoi fiat innia, imoi fiant innia, che amigus coralis. "Saludi intzandus!" iat nau totu prexau. "Saludi!" dd'iat torrau su cantadori mannu e nd'iat betiu una ghitarra, "Ascurta" iat aciuntu e iat atacau cun s'acumpangiamentu de una cantzoni a curba. "Cuddu mutetu de sa carrubba..." iat provau a nai Badas, ma sa curba fiat giai incumentzendi: "Totu is cussorxas apu dèpiu girai/seu baddadori de is nomenaus/giai a piciocheddu ddus apu imparaus/totu is ballus sardus isciu baddai. Apu imparau prima is de Campidanu/printzìpiu sa dantza cun is launeddas/no dd'arròsciu mai no passu sa manu/scioberu sa dama tra is bellixeddas/is cambas mi trobeddas cun su fioràssiu/benimindi spàssiu cun s'ispinellu/baddadori bellu finas a mi castiai. Su puntu 'e òrganu sa mediana a pipia/e sa simpònia cun sa fiudedda/baddu cun cojada e cun bagadia/deu a cratzonis e issa agunnedda/pàrgiu una stedda de su firmamentu/mancu unu momentu m'aturu a solu/seu su consolu de chini no bàddat mai". "Est longa ancora, ma unu pagheddu smetricada, bolit arrangiada" iat nau su cantadori mannu "Po is ballus de is launeddas est, ma sa conca mia no est prus bona, sighidda tui, chi ndi tenis prexeri". "Un'onori iat a essi" dd'iat torrau Badas cun sa boxi tremi tremi. "Gei nci apu a provai" e si ndi fiat istrantaxau ca fiat ora de si nd'andai. "Abarra ca ti naru una cosa" dd'iat nau Geca Luna. "Deu, gei ddu scis ca no apu a istentai mancu meda a lassai is cantadas" iat printzipiau "No fait prus, apu fatu sèmpiri bella figura e mi ndi bollu andai lassendi arregordu bellu. Sa cantada de Santu Giusepi at a essi s'ùrtima de sa carriera mia" iat acabbau. Badas iat pispisau calincuna cosa ma no nci fiat arrennèsciu a nai nudda. Ddi pariat una cosa trista, ma luegus iat pensau ca su bèciu teniat arrexoni e antzis depiat essi una festa, nei iat ancora una cantada innantis de Santu Giusepi e issu depiat circai de dd'onorai su mellus chi podiat. E aici, pensa ca ti pensu si ndi fiat torrau a domu sua e nci iat ghetau is ossus a su letu. Fiat lòmpia sa cantada de Santa Maria, Badas, Geca Luna e duus maurreddus. Badas iat fundau de unu lioni chi si frimàt a si gosai su pàsiu, sa sterrina naràt diaici: "A cratzonis e a cropetu/a sa coja totu mudau/si presentat su noeddu sposu/bistiu in indoraus pannus/e su spantu prus e prus crescit/ biendi de issa is prendas e is sedas/impari a s'artari acostaiddoi/preparendisì a sa santa unioni". E in sa cobertantza: "A su lioni chi medas annus at guvernau/oi ddi merescit arreposu e arrispetu". Geca Luna dd'iat torrau, in sa sterrina: "Est giustu chi innoi abbeti/chi de su miu mi privas/ddu podit cumprendi donniunu/chi is versus mius in artu staint/po cantu siat beru chi totu pàssat/e bìnciu is bucas iscioncas/ca seu de pasta bona/e che un'isteddu brilli". E in sa cobertantza: "Giai milli concas faint a trivas/ma sa corona dda làssat a unu sceti". Una sterrina chi segàt e una cobertantza pretzisa e forti. Ma Badas no iat cumprèndiu chi Geca Luna dd'iat tentu aggradèssiu cussu mutetu cosa sua o nci fiat abarrau mali, custa moda campidanesa de fueddai in suspu a bortas podiat frigai a unu cantadori puru. No iat nimancu acurtu a ddu preguntai, sa borta fiat fadiau diaderus su lioni e si fiant lassaus cun un'acìnnidu de ogus. Nci iat ancora duas cidas prima de sa cantada de Santu Giusepi, e Badas si fiat postu in conca de cumbinci a Geca Luna a cambiai idea, a no lassai sa cantada. Unu mengianu si fiat tirau conca a domu de su cantadori mannu a ddu chistionai, ma no dd'iat agatau. "E su maistu innui est? A it'ora nci est bessiu?" iat pregontau a sa mulleri. "Ah no ddu sciu!" dd'iat torrau cussa mesu primada "Nci bessit a s'ora de su chitzixeddu e fùrriat a su noti. No isciu ita totu at a essi morighendi". "Ma berus est chi bolit lassai su cantai?" iat sighiu Badas, "Aici est nendi" dd'iat nau sa becixedda furriendi de palas e andendisindi. "Nerissiddu chi seu passau!" dd'iat itzerriau. Iat sighiu a ddu circai is dis infatu, ma no ddu podiat agatai in logu, "Ita totu at a essi morighendi?" pensàt. Is duas cidas nci fiant passadas, ma sa dì innantis de sa cantada Geca Luna si fiat presentau a butega sua, a bestimenta noa. "Mi dexit?" dd'iat nau. "E su santu! ma aundi fiat totu custas dis? Ddu depemu chistionai". "E chistionamì imoi" dd'iat nau su cantadori mannu cumenti e chi mai. "Ma diaderus bolit lassai?" dd'iat nau Badas totinduna. "E ita bolis fai fillu miu, s'ora est arribbada, mellus a lassai arregordu bellu" iat torrau a nai Geca Luna. "Depu atendi su magasinu e atras cositeddas, a sa moda de is bècius!" iat sighiu schiringendi a arriri. "Mancu nau si bolit!" iat provau a nai Badas ma su cantadori mannu dd'iat segau su chistionai nendiddi "A cras intzandus" e si ndi fiat andau. "Calincunu miràculu nci iat a bolli oi" iat pensau Badas artziendinci a palcu, Geca Luna fiat giai sètziu, dd'iat saludau cun is ogus. "E bivat Santu Giusepi!" dd'iat nau ma pariat pighendiddu in giru. "E bivat!" dd'iat torrau Badas e cumenti dd'iat nau pariat pedendi sa limùsina. Custa borta puru fundàt Badas e iat nau, in sa sterrina: "A unu giòvanu chi si incàrat/ddi lompi sa trista noa/una boxi manna si càlliat/e chi de su fueddu no si stòrrat/eus a fai de mancu de cussu beni ma a fai vida de becixeddu/mancai apetotu ancora dòminit/no est che a si pesai in bolu". E in sa cobertantza: "Solu su scurixeddu no tòrrat agoa/s'òmini de ispreni sbàlliat e imparat". Geca Luna iat cumprèndiu ca cussa fiat una decrarada de istima. E candu si ndi fiat istrantaxau fiat ancora mesu avolotau. Ma iat arrespustu cumenti si tòcat, in sa sterrina iat nau: "Candu su de nai est nau/su cantadori in totu s'impìnniat/ma no arribbàt prus a su stabbiliu/e mellus de fai improddus/si nd'abàrrat crocau in letu/o fraghendi s'arrancu 'e su lillu/pistocu in bèrtula pòrtat puru/ma su tempus e su bonu grabbu/ddi nant chi a nemus in giru pighit". E in sa cobertantza: "Su babbu a su fillu is coddus carìnniat/sighi siguru ca su tretu miu est ispaciau". Badas puru dd'iat intèndiu cussu mutetu e ddi pariat ca fessit pròpiu po issu, chi boliat essi diaderus su fillu, de ànima, de unu cantadori aici mannu. Candu sa cantada fiat acabbada, Geca Luna dd'iat imprassau e dd'iat nau "Bonanoti fillu miu", Badas ndi fiat aturau cumòviu. Is presentis si dd'iant ingiriau e dd'iant fatu festa manna. Is dis infatu Badas fiat andau unas cantu bortas a sa butega de Geca Luna, no trabballàt prus, calincuna cositedda po is amigus, "Atendu su magasinu" dd'iat nau su cantadori mannu "Cumenti t'apu impromìtiu!" iat sighiu arriendi. "Beni ca ti cumbidu" dd'iat nau ancora e si ndi fiant andaus a cuddu magasinu. "Oh su maistu ma diaderus est?" si fiat arriscau a nai Badas, "Fillu miu!" dd'iat arrespustu. Agoa iant chistionau po unu bellu tretu fintzas a su scurigadroxu. Su nci artziai a palcu ddi pariat una cosa curiosa imoi, si intendiat prus a solu e unu pagheddu timiat puru. Ma depiat andai a innantis, fiat un'òmini mannu, de ispreni. Sa pròssima cantada intre una cida, boliat fai bella figura. Si iat giai preparau unu mutetu. Sa sterrina: "Oi t'agatas a su scuru/a s'apràpidu àndat sa manu/ma as tentu una bona sorti/un'amistadi e una grandu presentza/no ses a solu ma seis in duus/ca su chi eis bìviu impari/mai de s'ammentu iscumparit/ca fiat in palcu unu monarca/e su chi naràt fiat cosa profunda". E sa cobertantza: "Una barca in mari chentza de capitanu/e s'unda parti prus forti puru". Unu mutetu bellixeddu, de una manera o de s'atra nci dd'iat a essi stichiu. Sa dì si ndi fiat pesau chitzi, no podiat parai in logu, a merì fiat giai totu mudau, a bestimenta noa, simbillanti a sa de Geca Luna, e ddu creu, si dd'iat fata issu etotu! Fiat arribbau a sa pratza de sa cantada, ma no nci iat nemus, iat circau is obreris e si fiat istentau cun issus bufendi e ciaciarrendi. Is atrus cantadoris fiant aproillaus, su bàsciu e sa contra puru. Dd'iat biu de atesu, a Geca Luna, si fiat sètziu in sa primu fila, portàt cudda bestimenta chi dd'iat fatu issu, fradixeddus pariant, o mellus babbu e fillu. Si fiat trèmiu che folla ma ddi fut passau luegus, depiat cantai e no depiat faddiri. Su mutetu chi s'iat provau gei dd'arregordàt, bellixeddu fiat. "Cun órdini de su comitau in onori de Santu Giusepi, sa cantada dda printzìpiat a primu manu..." iat nau unu de is cantadoris. Badas si ndi fiat istrantaxau, po una scutixedda iat castiau in bàsciu, iat circau a Geca Luna, fiat in mesu de totu cuddus chi arregìstrant, in sa primu fila. No iat castiau prus nudda, iat torrau sùlidu e..."A sa moda campidanesa!" iat nau, acordendi sa contra.
Ivo Murgia (Cagliari-Pirri)
2° premio 2004 (Sezione prosa «Angelo Dettori»)


text:
abbrancài, abbrancàre, abbrancàri , vrb Definitzione aferrare e mantènnere cun fortza; arrapiare, furare Sinònimos e contràrios acafai, afarcai, afarrancae, aferrai, aggafai, aggarrai, agguantai, barrancai, carrabbusai; arrapare 2, furai Frases si abbrancat a su truncu che sa edra ◊ dh'iant abbrancau e fatu dh'iant mòrrede atzogau ◊ si narat cosa dh'abbrancu! 2. no est piús domo mea, ma àrvule ruta inuve totus colant e abbrancant (G.Chironi)◊ su capedhu mi ndi dh'at abbrancau cussu piciocu! Ètimu srd. Tradutziones Frantzesu saisir Ingresu to grip Ispagnolu agarrar Italianu abbrancare, aggrapparsi Tedescu mit den Krallen packen, sich festhalten.
aciapài , vrb: aciapare, aciopare, atzapai, atzapare, ciapai Definitzione agatare de cumbinatzione o cricandho; pigare, aferrare calecuna cosa cun is manos o àteru, nau fintzes in su sensu de furare, de ingòllere maladia o àteru / pps. aciapadu, aciàpidu / aciapai ccn. mali = collire maladia Sinònimos e contràrios abbigiare, acatare, aciocai, apaciapai, cassai, furai, tènnere / abbrancai, acafai, afarrancae, aferrai, aggafai, aggarrai, agguantai, collire | ctr. iscapare, lassai Frases l'ant aciapadu rutu in su ludu ◊ chie chircat aciapat ◊ crediant de atzapare su locu serrau ◊ su tempus colat e nos atzapamus diversos ◊ candho leadu s'at sa mascaríglia mi so aciàpidu cun muzere mia! ◊ betzu e débbile, n'at atzapatu sa morte ◊ aciopeit su frade bochindhe fogu ◊ ómines e féminas si chircant, s'aciopant, si leant e si lassant 2. aciapa su gatu ca ndi at furau s'arrocali! ◊ passendi in sa porta ndi at aciapau sa fatura Ètimu itl. Tradutziones Frantzesu attraper Ingresu to catch Ispagnolu coger, agarrar Italianu acchiappare Tedescu fangen.
aciufài 1 , vrb: atzofare, atzufare Definitzione aggarrare, aferrare a pilos, brigandho e iscudendhosi apare Sinònimos e contràrios acanciofai, atzuntzudhare, incabigliare, tipiliare, tipilire Frases l'atzufat e li lompet airadu ei sas piús pumas bellas li at tiradu (D.Ena)◊ li atzufat torra e l'agganguglitat chi cudhu ndhe bogaiat donzi oju che pirastru! ◊ a mie sa prepoténtzia cumbenit ca mi atzufo sa prima chi mi benit! Ètimu itl. Tradutziones Frantzesu attraper Ingresu to seize Ispagnolu agarrar, coger por el pelo Italianu acciuffare Tedescu beim Schopf fassen.
afarrancàe, afarrancài , vrb: afarruncai, afarruncare Definitzione betare is manos aferrandho comente faent unos cantu animales cun is farrancas (es. gatos), betare is manos po aferrare (fintzes faendho a furadura), fèrrere, ingòllere cun is farrancas; pigare cosa cun is manos postas impare a bisura de istrégiu cofudu / afarruncaisí = acadharesiche a carchi logu cun sas manos, apilicare Sinònimos e contràrios abbrancai, acafai, aciapai, afarcai, aferrai, aggafai, agganciai, aggarrai, agguantai, carrabbusai, cascarrai / furai, pigai Frases s'intruxu portat is ungas mannas fatas po afarruncai 2. coment'e una casidhada manna, s'ísula nosta dh'ant ispérdia is crobus chi afarruncànt su mebi a fitas Ètimu srd. Tradutziones Frantzesu saisir Ingresu to grip Ispagnolu agarrar Italianu ghermire, arraffare Tedescu packen.
afranciàre , vrb Sinònimos e contràrios abbranchiare, afranchiare / afianzare 2. candho a denote si perdiant isetaiant a s'incràs avreschendhe afranciados a una maja o abbratzados a un’àlvure Tradutziones Frantzesu rafler Ingresu to grasp Ispagnolu agarrar Italianu arraffare Tedescu raffen.
aggafài, aggafàre , vrb: agghefare, agganfai Definitzione pigare cun fortza, poderare bene a manos / a manu agganfada = a manudenta Sinònimos e contràrios abbrancai, acafai*, aciapai, afarcai, afarrancae, aferrai, agganciai, aggarrai, aggranfare, agguantai, carrabbusai | ctr. lassai Frases dh'at agganfau, mi dh'at cratzau asuta, dh'at irmarmau! ◊ manus de atzàrgiu dhi aggafant is bratzus ◊ agghefat sa crucurighedha e bufat unu tzicu de abbardente ◊ mi seu agganfau a un'arrampu ma ndi seu arrutu etotu ◊ mi faghiat girare tota sa bidha teníndhemi a manu agganfada Tradutziones Frantzesu saisir, agripper Ingresu to grip, to seize Ispagnolu agarrar Italianu afferrare, ghermire Tedescu packen.
agganciài , vrb: aggantzare, agghenciai Definitzione pigare o aferrare cun gànciu, forte a manos etotu coment’e pigandho a gànciu, ma fintzes leare o ingòllere aifatu; abbutonare / leare, andhare a manu aggantzada = a manu pigada Sinònimos e contràrios abbrancai, acafai, aciapai, afarcai, afarrancae, aferrai, aggarrai, agguantai, carrabbusai, mantènnere, picare | ctr. lassare Frases apo bisonzu de èssere aggantzada e nutrida ◊ arrimat su paperedhu e agghènciat s'ampudha de s'àcua ◊ cudhu dh'agghènciat a su bratzu e ndi dhi pigat su dinai! ◊ aggantza su brassolu! ◊ a carrasegare aggantzant a Zorzi in ziru ◊ fut lompindhe a isprèndhere sos cadhos candho dh’ant agghentzau e che dh'ant furau 2. o truncat o aggànciat! ◊ unu nudha, carchi cosa chi agghentzas o chi pentzas Ètimu itl. agganciare Tradutziones Frantzesu saisir Ingresu to cling, to catch Ispagnolu enganchar, agarrar Italianu agganciare, aggrappare, ancorare, prèndere Tedescu sich festhalten, verankern, nehmen.
aggarrài , vrb: aggarrare, aggherrai, aggherrare Definitzione pigare cun fortza, cun manu firma, poderare Sinònimos e contràrios abbrancai, acafai, acherrai, aciapai, afarcai, afarrancae, aferrai, aggafai, agganciai, aggranfare, agguantai, carrabbusai | ctr. lassare, iscapae Frases dh'iat aggherrau a su tzugu e fiat allupendidhu ◊ iant aggherrau su serbidori e dh'iant arropau ◊ l'at aggarrau che frochedhu, furriau a s'imbesse e li at dau una bella abbinatada ◊ mi at aggarrau e iscutu a gropas de su cabadhu coment'e unu sacu Ètimu ctl., spn. Tradutziones Frantzesu saisir Ingresu to grip Ispagnolu agarrar Italianu afferrare Tedescu packen.
aggripiài, aggripiàre , vrb Definitzione aferrare cun is ungas comente faent unos cantu pigiones, furare, leare sa cosa angena cun sa fortza; su si mantènnere o aferrare a calecuna cosa Sinònimos e contràrios abbrancai, acafai, afarcai, afarrancae, aggarrai, isculpire / aferrai, aggantzare 2. disisperau, iat circau de s'aggripiai a cancuna cosa, a un'iscusa, a una pregunta chi no connosciat e istentàt a dhu sorighí Ètimu ctl. agripar Tradutziones Frantzesu agripper, attaquer Ingresu to assail, to grab Ispagnolu agarrar Italianu ghermire, aggredire Tedescu mit den Krallen fassen, überfallen.
allancài , vrb Definitzione pigare de mala manera, a s'airada Sinònimos e contràrios abbrancai, afarcai, afarrancae, aggafai, aggarrai, aggranfare, agguantai Frases ghetendi is farrancas a cantu poit allancat is prendhas de s'oreria ◊ agatat sa cosa, si dh'allancat e ponit in busciota ◊ chi allancu s'oreria no torru a trabballai! ◊ dus cropus de iscupeta de asegus dh'allancant Tradutziones Frantzesu attraper avidement Ingresu to catch avidly Ispagnolu agarrar Italianu afferrare avidaménte Tedescu gierig packen.
inghitài, inghitiài , vrb: unghitai Definitzione betare is ungas in su sensu de leare a furadura; iscúdere, betare cun s'unga, mescamente nau de su giogu chi si faet lassandho andhare a cropu sa conca de su pódhighe a una muneda o àtera cosighedha po che fàere lòmpere a su cofedhu Sinònimos e contràrios afufai, apresai, arpiai, arrapagnare, arrapare 2, aungrare, craspuare, furai, irrobbare, runtzinare, sdorrobbai Ètimu srd. Tradutziones Frantzesu saisir avec les griffes, agripper (fig.) Ingresu to claw Ispagnolu agarrar Italianu artigliare Tedescu mit den Klauen packen.


text:
“Donna Berta” de Leopoldo Clarín Alas, òpera traduida in sardu dae Giovanni Muroni e publicada dae Condaghes in su 2012 (colletzione Àndalas).
Donna Berta, cun su billete in manos, nche fiat resurtada a colare in sa portineria, e a pustis fiat andada dae una sala a s’àtera, morta de fritu, intendende ammortighinados sos corpos sicos de paritzos marteddos chi fiant serrende càssias, fiat arribbada in dae in antis de un’òmine grassu, bestidu male, chi pariat chi dirigiat cuddu burdellu de su tramudu de s’arte. Sos cuadros si nche fiant andende, su prus si nche fiant giai andados: in sos muros non nd’abarraiat agiumai. Tocaiat a caminare a bellu pro non catzigare sas telas chi ammuntaiant su pavimentu: chissai cantas mìgias de duros baliat cuddu tapete! Fiant sos cuadros mannos, calicunu giai famadu, chi fiant istèrridos in su tauladu.
S’òmine grassu aiat lèghidu sa carta de donna Berta, aiat abaidadu a sa betza a fissu a fissu, e cando issa dd’aiat fatu a cumprèndere e signalende un’origra ca fiat surda, aiat fatu cara mala; sena duda ddi pariat un’isfortzu tropu mannu a artziare unu pagu sa boghe pro cuddu èssere gasi de pagu contu, racumandadu dae unu de sos chi si creent amigos e sunt connoschentes ebbia.
– E duncas cherides bìdere su cuadru de Valencia? Pro pagu seis bènnida pro nudda, sa tzia. Intro de mesora at a èssere in caminu pro domo sua.
– In ue est, in ue est? Cale est? – aiat pregontadu issa tremende·si.
– Cussu.
E s’òmine bassu aiat signaladu cun unu pòddighe una tela manna in colore de chinisu, comente bruta, chi fiat istèrrida in pees suos.
– Cussu, cussu! Ma.. Deus meu! Non si bidet nudda!
S’àteru aiat fatu sos coddos.
– Non si bidet nudda!… – aiat torradu a nàrrere donna Berta ispramada, implorende cumpassione cun sa mirada e su gestu e sa boghe treme·treme.
– Pro fortza! Sas telas no ddas ant fatas pro ddas bìdere in terra. Ite cherides chi bos fatza deo? Bastaiat a bènnere in antis.
– Non tenia sa racumandatzione. Su pùblicu non podiat intrare a inoghe. Fiat serradu custu…
S’òmine grassu e ruzu aiat fatu torra sos coddos, e fiat andadu a unu grupu de operajos pro dare òrdines e ismentigare sa presèntzia de cudda segnora betza.
Donna Berta si fiat bida sola, sola sola in dae in antis de cuddu murùtzulu de mantzas confusas, tristas, chi giughiat a sos pees suos.
– E fìgiu meu est in cue! Est cussu… unu pagu de colore de chinisu, de chelu, de biancu, nieddu, ruju, totu ammisturadu, chi paret una crosta!…
Aiat abaidadu a ogna chirru comente pedende agiudu.
– Ah, tzertu! Pro sa bella fatze mea no est chi ddu depent torra apicare…
Non tenet mancu curnisa…
Bator òmines in càmisiu, sena mancu dd’abaidare in cara, si fiant acurtziados a sa tela, e cun faeddos chi donna Berta non podiat cumprèndere, aiant cumintzadu a chistionare de sa mègius manera de achidare su cuadru e de nche ddu leare a unu logu prus còmodu pro dd’impachetare…
Leave a comment


text:
Dj Sputo ande s’Interno 24 in Casteddu (donniassanti 2012)
Sforrogonendi in su computer cosa mia apu agatau unus cantu vìdius interessantis meda chi apu a pubricai in custas diis in su canali Youtube de Su Digei. Su primu est custu, arregistrau in su mesi de donniassanti de su 2012 ande s'Interno 24 de Casteddu (chi imoi ddi nant Blitz, ca s'Interno 24 at serrau ocannu), e s'amostat a Dj Sputo in su mentris chi "si callentat" po su cuncertu, provendi su scioru suu de scarràfius, arratantinas e umperu de Traktor Scratch.
Reebok IDA WORLD DJ CHAMPIONSHIPS 2013: is arresultaus.
Eriseru in Cracòvia (Polska/Polònia) s'est "gherrada" s'IDA 2013, forsis sa prus batalla mondiali manna e de oindii. Dda ant trasmìtia in s'arretza puru, cun d-unu streaming in Youtube. Ndi apu biu una mesoredda sceti ma si potzu nai chi s'organizadura fiat sèria meda; regia, calidadi de is màginis, sonu, ecc., totu fiat perfetu comenti iat a depi essi in is grandu acadèssius. M'eis a nai: "ma in Polònia? no est unu stadu arricu meda, no tenint unu connotu mannu de batallas de digei". Totu fàula: est unu stadu "giòvunu", anca is giòvunus si movint po fai is cosas e anca ddoi est una scena musicali chi est amanniendi-sì dònnia annu! Bastit a pensai chi s'IDA est amparada de Reebok, Rane, Traktor, Stanton e una dexina de àteras firmas mannas chi, siguramenti, no bandant a nci fuliai su dinai in cosas mali cuncordadas.
Torrendi a sa batalla: sa primu parti est stètia fata in s'arretza, est a nai sartiendi is batallas in dònnia stadu (dinai allogau) e faendi s'apretziadura de su nùmuru de "castiadas" de dònnia vìdiu po stabilessi chini totu depiat bandai a sa finali de Cracòvia de eriseru. Tres categorias de batalla, sciorus straordinàrius (apu biu a su franzesu Dj Nelson... piticheddu su scioru!), trumas... unu spetàculu bellu de-i cussus chi impàrant comenti s'iant a depi fai is cosas po amparai e amanniai de manera sèria s'arti de su digei contras a sa cumertzializadura chi seus bivendi in totu is setoris.
Labai is arresultaus:
Show Category
1. Steve Nash & Dj Funktion (Polònia)
2. Groove Sparkz (Franza)
3. SKIP (Ìndia)
Technical Category
1. Vekked (Cànada) [amparadori de su tìtulu]
2. Five (Rep. Ceca)
3. Skillz (Franza)
Scratch Category
1. IQ (USA)
2. BEN (POLAND
Polònia e Franza ant cunfirmau sa fortza insoru (scenas natzionalis mannas meda) e s'americanu IQ est cosa de timi. Ma tòcat a "donai atentzioni" a is stadus nous chi ndi funt bessendi a pillu in is batallas! Custa borta s'Ìndia ndi pigat su de tres postus in sa categoria "Show". Balla!
Pregontus: Dj Vekked (IDA 2012 Technical e DMC 2012 Supremacy champion)
Piciocus, no si perdeus in girus de fueddus longus! Unas cantu cidas a oi eus fatu unu bellu pregontu a Jake "Dj Vekked", unu digei chi in su 2012 at bintu de totu e de prus (IDA, DMC Supremacy...); est stètiu simpàticu e disponìbili meda e ddi torraus gràtzias sperendi chi, in su 2013 puru, at a binci batallas e at a nosi arregalai unu montoni de scarràfius, sciorus e mùsica de gosai. Insa', labai su pregontu:
1 – SU DIGEI: Diferèntzias intra de DMC e IDA: tènnicas, giugis, arrègulas, etc.. Cali est sa mellus batalla?
R – VEKKED: Po s'IDA tenis abisòngiu de prus materiali, e su formau est prus difìtzili. Sa bogadura est sa prus parti “tostada” de sa batalla e su formau: de 13 personis 4 ndi àndant a sa mesu-finali. In prus, a dònnia torrada, depis scarrafiai/fai giogulamentus e no podis passai chena de unu de custus. Sa cumpetitzioni a 6 minùtus de su DMC est prus difìtzili ma s'IDA est unu pogheddu prus forti de su DMC Supremacy e prus dèbili de su DMC 6 minùtus. Mi praxit unu pogheddu de prus s'acontèssiu e s'impostatzioni de s'IDA, est stètiu stravanau ca su team de s'IDA fait funtzionai totu lisu... no ddoi at cansàntziu po apariciai totu. Su parri miu est chi imoi su DMC siat sa prus batalla difìtzili poita ca est sa prus antiga e atinat prus natzionis ma s'IDA tenit unu benidori luxenti diaderus, deu incoru a dònnia digei a circai de nci intrai. S'IDA est stètia sa mellus sperièntzia mia de digei chena de dudas.
2 – SU DIGEI: Digeis canadesus: A-Trak, Dopey, Lil' Jazz... cali de issus t'at donau ispiratzioni?
R – VEKKED: Mah, càstia... medas. Seu stètiu ispirau meda de is digeis canadesus. Nci-ndi funt medas bravus diaderus, e unu tanti de issus no est connotu meda. Po sa prusparti seu stètiu ispirau de: Turnstylez (D-Scratch, Lil' Jaz, DJ Grouch), DJ Brace, Wundrkut, Shub, A-Trak, Jr. Flo, M-Rock, Jooce, Pump, Drastik, Kid Koala, DJ Mana. Totu custus piciocus funt bravus diaderus e medas de issus funt sutapretziaus... medas digei canadesus no tenint sa matessi pubricidadi de-i cussus americanus.
3 – SU DIGEI: Chistionendi de tennologia, apu biu chi umperas Serato cun su RANE 62. Ita ndi pensas de custu micser? E cali arrecumandas che a scèberu? Giai ddu scis chi su 62 costat meda!
R – VEKKED: Imoi su 62 est su micser chi prefèrgiu. Mi praxit a tenni Serato/DVS integrau aìnturu de su micser impari a is controllus. Nomi praxit a tocai my tragaditzu in su mentris de su cuncertu chi no depu. Duncas, po custa tenta, is Rane 62 e 57 mius funt is chi m'agradant. Su Z2 e su Vestax Pro IV parrint togus comenti a ainas “no Rane”. Po su chi pertocat is micsers chena de DVS prefèrgiu su Vestax 08 cun Innofaders po scarrafiai.
4 – SU DIGEI: Pròssimu tentas: batallas, discus, produsiduras, cuncertus, pàsiu...
R – VEKKED: Bollu a batallai ancoras, no m'intendu giai “spaciau”. Forsis seu lòmpiu a su 75% de su potentziali cosa mia. Pensu chi, in is duus annus benidoris, apu a ndi benni a essi prus forti. Mancai apa tentu un'annu bonu diaderus ocannu, no tengu sperièntzia meda. Forsis apu fatu 7 o 8 batallas sèrias in sa vida mia, duncas seu ancoras imparendi meda apitzu de comenti ddas fai. Bollu fai mùsica puru chi tengu unu pagu de tempus lìberu, cun preferèntzia po sa mùsica fundada apitzu de su scratch.
5 – SU DIGEI: Ita mùsica ponis in is currillus? Deu pensu chi tui siast unu digei giòvunu chi tenit una connoscièntzia manna de sa mùsica, printzipalmenti de cussa de is annus 90... Seu sballiendi?
R – VEKKED: Mi praxit sa mùsica fata apitzu de is campionamentus cun arratantinas grais, duncas apu sèmpiri scioberau hip-hop de scola bècia e breaks. A nai sa beridadi no sonu in is currillus ca in Cànada no nci-ndi funt medas po nci sonai sa genia de mùsica chi mi praxit, e no min-nd'importat de sonai mùsica “pop”.
6 – SU DIGEI: Tèssiu de digei europeu contras a su tèssiu de digei americanu: su parrimentu tuu.
R – VEKKED: Po is batallas is digeis europeus funt prus eletrònicus e orientaus apitzus de su scarrafiau, is digeis americanus umperant meda prus mùsica de su connotu e s'orientant de prus apitzu de su giogulamentu. Pensu chi is digeis europeus, imoi siant, in totu, prus ainnantis, ma calincunu, ma medas sighint sa moda de manera tropu acostada. Medas funt bonus scarrafiendi, ma est fàcili a biri is influèntzias insoru. Podis nai custu apitzu de totu is digeis, ma deu pensu chi siat poita s'Euròpa at tentu medas grandu campionis in custus annus (Netik, Rafik, Unkut, Fly, etc.) e medas digeis funt sighendi is arrastus insoru. Is digeis americanus, imoi de pagu, pensu chi apant unu stili prus ùnicu, ma scarrafiendi no siant aici tènnicus o lìmpius po sa prusparti. Est agiumai una chistioni de “tènnicas contras stili”. Creu chi, de su 2005-2010 est stètiu a s'imbressi, is digeis europeus teniant unu stili prus ùnicu/arrefinau e is digeis americanus fiant sighendi una surra de modas (I-Emerge apitzu prima de totu). Sa cosa andat a fàsias. Deu speru chi nci at a essi unu tempus chi ambaduus lompant a su prus cùcuru artu insoru comenti a is diis de is Skratch Perverts contras a The Allies.
7 – SU DIGEI: Tui ses canadesu e duncas, siguramenti, ses “a duas lìnguas”: is fueddus tènnicus funt mellus espressaus in ingresu o in frantzesu? Ddoi funt curiosidadis chi ndi bessint a pillu acarendi is duas lìnguas?
R – VEKKED: Ha ha ha! Crei-nci o no ma su frantzesu miu no est bonu. Ddu apu studiau in sa scola e ddu portzu ligi bastanti po fueddai in frantzesu in is “French DJ Message Boards” e ligi calincunu giassu, ma casi sèmpiri is frantzesus fueddant un'ingresu prus bonu de su frantzesu chi fueddu deu! Ha ha ha!
8 – SU DIGEI: Tui scarràfias e fais giogulamentus a s'imbressi: poita custu scioberu? Su crossfader a s'imbressi est unu profetu, de manera speciali po-i cussus chi umperant sa manu dereta, che a Q-Bert?
R – VEKKED: Apu inghitzau a scarrafiai a s'imbressi po sa matessi arrexoni de meda genti: su micser cosa mia teniat curreus lòfius e femu imparendi cun is cambiadoris de lìnia. Candu apu incarrerau a imparai giogulamentus e amisturamentus apu apoderau su crossfader a cussa manera e, duncas, podendi sighiri a scarrafiai in su mentris chi faemu dònnia cosa... simplementi teniat unu sentidu, po mei! A lestru, emu cambiau is curreus de is canalis (su pratu a manu manca acapiau a su canali de a manu dereta e s’àteru a s’imbressi [n.d.s.]) poita ca mi parriat prus fàcili a passai de su crossfader a s'imbressi a su canali cambiau. No creu chi nci siat profetu mannu, pruschetotu scarrafiendi, normali o a s’imbressi est sa pròpiu cosa. Po is giogulamentus nci funt una pariga de tènnicas chi funt prus fàcilis cun su fader a s’imbressi e, po contras, àteras prus fàcilis cun su fader deretu. Su fader est prus lestru deretu po is giogulamentus ma est prus fàcili a fai movimentus lestrus de su discu candu est a s’imbressi, ma funt acanta meda.
9 – SU DIGEI: Connoscis sa Sardinia?
R – VEKKED: Haha, nou! Est bella? Emu a depi a dda abisitai? Agatai-mì unu cuncertu!
10 – SU DIGEI: Comenti a is mellus pregontus serraus cun: bonu annu nou!
R – VEKKED: Gràtzias medas!
Vekked ande Facebook
Versioni ingresa de su pregontu
Dj Izoh… ma diaderus?
Custu est su vìdiu de su scioru de 6 minutus bincidori de su DMC 2012: su giaponesu Dj Izoh est su campioni nou. Andendi prus atesu de sa noa sa pregunta chi mi deu postu luegus est stètia: ma diaderus? Tocat a nai sa beridadi: custu scioru est unu pogheddu ghetau apari, unu muntoni de sonus scuartaraus e de tènnicas bellas, certamenti, ma imperadas cun sbauladuras medas e custa cosa est strana ca scireus comenti funt pibincus is giaponesus (sa precisioni de Kentaro, Akakabe, Co-ma, ecc. est connota). Ita aciungi? Chi no eus biu is àterus sciorus po nai chi Izoh si-ddu est minèsciu custu tìtulu perou, chi mi pensu a Dj Precision apalas de Izoh, calincuna duda manna mi benit a conca. Sa chistioni, po mei, est chi, de candu su frantzesu Dj Fly at bintu su tìtulu in su 2008 at sinnau s'arruga noa de su DMC, cun d-unu scioru potenti e tènnicu a is prus livellus artus e, apustis, est stètiu dìficili meda a torrai agoa (ma giai Netik e Rafik, in su 2006 e 2007, iant comentzau a fai custa "rivolutzioni") e prus difìcili a ddi passai ananti. Su 2008 est stètiu s'inghitzu de s'epoca "moderna" de su DMC ma sa smèngua est stètia lestra meda... Chi iat participau torra, Dj Fly nd'iat bintu àterus 4 de tìtulus! Deu nau chi su DMC cust' 'orta at fatu unu pogheddu de sbianchimentu ca custu de Izoh no est unu scioru dìnniu de unu "campioni mondiali" e chini comenti a mei sighit is batallas de sèmpiri bai siguru chi dda pensat aici. Eis a biri chi de s'annu chi 'enit ant a torrai sciorus "a s'antiga" po sa musicalidadi impari a tènnicas sèmpiri prus lìmpias e arrefinadas.
Unus cantu cunsiderus comenti a sa sòlita: in s'epoca de su DVS, chi est bintrau de manera ofitziali in is batalla giai de diora, Izoh imperat Serato ma chena de mixer stravanaus! Scatuledda SL-3 (mi parrit) acapiada a unu mixer chi at a tenni assumancu 14 annus: su Technics SH-DJ1200, est a nai SU mixer de batalla ("The official world Dj Championship mixer"), mixer ofitziali de su DMC de su 1997 finsas a unus cantu annus a oi (e depiast imperai CUSSU!). Nci est pagu de fai: is giaponesus funt natzionalistus meda po is ainas de digei (Technics, Vestax, Pioneer, ecc.) e Izoh bincit su prèmiu assumancu po su scioberu de su mixer... e de is gavus! Difatis totu cussus gavetus coloraus e stravanaus a setzioni prana s'agatant in Giaponi sceti!
Abetaus àterus vìdeus, de sa World Supremacy puru, mancai, po cumprendi chi totu su chi eus scritu est unu scimpròriu o chi eus fatu s'arrexonamentu giustu.
Serato e D-Styles
Custu vìdiu ddu at pubricau oi sa firma Serato in su canali Youtube cosa sua: friscu-friscu in custas diis de basca de si scallai mali! Est unu scioru chi D-Styles fait imperendi a Serato impari a su mixer nou de sa Rane, su "Sixty Two". Pagu cosa de nai: custu mixer est s'amanniamentu de su 57, cun d-unu sciacumannu de controllus in prus. Ma no ndi bollu a chistionai in custu post, ca cust'aina si merescit de èssiri bia beni-beni! Gosai-sì is luxiteddas coloradas ma, pruschetotu, su scioru simpli ma stravanau chi nd'at bogau tziu D-Style, forsis su mellus digei de su mundu (lassendi a perdi a Q-Bert chi no fait a ddu acostai a nemus), imperendi unu loop de ratantina (fatu de issu etotu) e scarrafiendi apitzus de unu sonu de sassòfunu... pitica sa boNba! Bosi cumbidu a apubai sceti una pariga de cosas:
1 - D-Styles inghitzat su scioru faendi partiri su pratu a manu manca, gioghendi cun s'atacu; sa tremidura chi custa cosa produsit dda aciapat sa puntina de su pratu a manu dereta, comenti est normali chi siat, e Serato arrespundit movendi pagu-pagu sa ligidura de sa tràcia (si biri beni chi castiais in sa fentanedda chi ant postu, chi amostat su chi nci at in sa computera in su mentris chi est sonendi) mancai su pratu siat firmu. Custa est una farta de Serato e, po sa sperièntzia chi tengu cun custu programa (stravanau!), donat strobu meda candu, a pratu firmu, sa puntina aciapat sonu meda de s'impiantu e movit sa ligidura ananti meda. S'ùnicu cosa chi si podit fai est a circai de calibrai beni sa sensibilidadi de su programa.
2 - D-Styles sonat cun pagu efetus e chena de imperai loops.
3 - Is tràcias chi est sonendi, cuncordadas de issu etotu, tenint is atacus sinnaus (utilis meda po si spostai luegus aìnturu de sa cantzoni) e in su nòmini de sa tràcia chi est scarrafiendi at scritu sa velocidadi (- 4%), unu sistema bonu po no si-ndi scaresci ma puru po no depi imperai a unu file àudio cun sa velocidadi cambiada de unu programa, ca mancai su sonu s'imbrutat unu pogheddu.
4 - Est unu scioru spantosu de cantu est simpli ma musicali.
Gosai-si-ddu!
Lèssicu 1.7
(su) ATACU: su chi in ingresu est CUE POINT, est a nai unu puntu sceberau aìnturu de una cantzoni chi nci podeus torrai luegus imperendi unu butoni chi eus assotziau a-i cussu atacu etotu. Est una funtzioni introdùsia cun is ligidoris de CD po digei (CDJ) e, apustis, in totu is programas de controllu digitali (Serato, Traktor, Virtual DJ, ecc.), pruschetotu gràtzias a su protocollu MIDI.
DJ Vajra (USA) – Scioru bincidori de su 2011 DMC World Championship
Custu est su scioru de Dj Vajra chi at bintu su DMC World Championship 2011, sa prus batalla importanti chi unu digei podit fai. Torraus gràtzias a Vajra po su pregontu chi dd'eus fatu in su mesi de Cabudanni, candu no fiat ancora campioni de su DMC ma, siguramenti, ddu fiat giai de gentilesa! Castiai-si-ddi e gosai-si-ddu:
Finalis Mondialis de su DMC 2011: is arresultaus
Eriseru, in Londra, is batallas de is finalis mondialis de su DMC World Dj Championships 2001 ant nau chini funt is campionis e ddoi funt unas cantu sorpresas.
Scioru clàssicu de 6 min.:
1: DJ Vajra - Chris Vajra Karns - USA
2: Izoh - Japan
3: Co-Ma - Japan
4: JFB - England
5: Erick Jay - Brazil
6: DJ Graded - Denmark
A disfida (Supremacy):
1: DJ Nelson - France
2: Norihito - Japan
Trumas (Team):
1: Kireek - Japan
2: Cla Leste - Brazil
3: BattleStar - USA
E duncas, s'amigu americanu Dj Vajra intrat in sa "Hall of fame" de is grandus digeis de batalla e, chena de brullas, nosu si-dda femus fragada chi acabàt diaci. Difatis Chris no est prus unu piciocheddu (crassi de su '76) e, sigoramenti, teniat su bisu de essi campioni DMC finsas de candu fiat piciocheddu, candu custa batalla fiat s'ùnica e chini dda binciat fiat arreconnotu comenti a su mellus digei. Sa curiosidadi de biri su scioru chi at fatu est manna!
Ligendi is nòminis de is bincidoris is arrexonamentus de fai lestramenti funt:
- su Giaponi artziat in su palcu in dònnia categoria, bincendi (facilmenti) cussa de is Trumas cun Kireek (chi difendiant su tìtulu), pighendi su segundu scalinu in sa Disfida cun Norihito e po finsas su segundu e su de tres scalinu in su Scioru Clàssicu de 6 minutus cun Izoh e Co-Ma! Balla, chi fiant is olimpiadis iant stètius: 1 oru, 2 pratas e 1 brunzu!
- sa Frantza bincit, comenti a sa sòlita, bincit assumancu unu tìtulu (Dj Nelson in sa disfida);
- su Brasili (!) pigat su segundu scalinu in categoria Trumas cun Cla Leste e su de cincu in su Scioru Clàssicu 6 min. cun Erick Jay.
Ocannu, insaras, is giogus de is batallas DMC funt spaciaus e ddoi funt is campionis. Abetaus is vìdios e totu is novas po biri e cumprendi mellus comenti est stètia tennicamenti e musicalmenti sa cosa.
Norabonas a totu is bincidoris de Su Digei!
Su „scioru“
Eus scritu unas cantu bortas chi unu digei e, pruschetotu, cussu de batalla amostat s'abilidadi cosa sua in d-una filera de "routine" chi cundensat totu is tènnicas de scarràfiu e de giogulamentu chi scit fai, circhendi a ddas fai intendi e biri a su pùbriucu puru de manera spetaculari. In custu vìdiu nou-nou chi s'amigu nostu ingresu Dj Angelo at pubricau eriseru si podit cumprendi cun facilidadi manna comenti est cuncordau unu scioru de batalla, birendi a totu is diferentis partis chi ddu componint:
- Introdusidura (arritmu e fràsias de disfida in giogulamentu);
- Giogulamentu tènnicu;
- Scarràfius cun fràsias po introdusi (apitzus de strumentali);
- Scarràfius tènnicus cun sonus (apitzus de strumentali);
- Pàusa (break) po cambiai is discus unu a sa borta
- Giogulmentu arritmicu tènnicu e lestru meda a cantitadis vàrias (2/4/8);
- Routine a ciclu (loop) chi lompit a scarràfius tènnicus;
- Serrada cun fràsia a efetu ("Time is up! Later...").
S'efetu totali, chi su scioru est cuncordau beni, musicali, tènnicu e, mancai, spassiosu puru est de una cosa ùnica chi sonat comenti a una cantzoni e, chi su livellu at a essi sèmpiri artu in totus is partis, su pùbricu at a abarrai spantau. Chi seus in d-una batalla at a essi sa matessi cosa cun is giugis e is aversantis.
Scioru cun su 909
Comenti narat Rude 66: "su 909 cosa mia est totu su chi mi serbit"! Castiai-sì custu scioru imperendi a is efetus (vocoder, delay e sa cantidadi insoru) de su Pioneer Djm-909:


text:
Jimi Hendrix
Articulu in logudoresu
James Marshall Hendrix (naskidu Johnny Allen Hendrix; Seattle,27 de Santuandria 1942 – Londra 18 de Cabidanni 1970) fit unu chitarrista, cantante e autore americanu. Est istadu cunsideradu dae sos musicistas e dae sos espertos su pius mezus chitarrista in s'istoria de sa mùsica rock e unu de sos pius chi ana influenzadu sos musicistas de s'epoca sua de ogni genere musicale. Poi de aer appidu successo in Europa est diventadu famosu in sos Istados Unidos dapoi de sa performance de su 1967 in su Monterey Pop Festival in San Francisco. In su 1969 aiat partecipadu a su Woodstock Festival e in su 1970 ai cussu de Isle of Wight Festival in s'isola de Wight, inue est mortu.
Hendrix fit istadu meda influenzadu dae ateros chitarristas comente B. B. King, Muddy Waters, Howlin' Wolf, Albert King e Elmore James, e finas dae chitarristas de su rhythm and blues e soul comente Curtis Mayfield, Steve Cropper e dae atteros de su jazz. Segundu Carlos Santana sa mùsica de Hendrix podet essere istada influenzada dae sas origines suas de Indianu Americanu.
Discografia[modìfica | modìfica su còdighe de orìgine]
Sa discografia uffitziali cumprendiri:


text:
Dii de su Pi gregu
logudoresu · LSC · nugoresu
Sa Dii de su Pi gregu est una dii de s'annu dedicada a sa costanti matemàtica pi gregu, festada de sòlitu su 14 de martzu.
Dii de su Pi gregu[modìfica | modìfica su còdighe de orìgine]
Sa dii dedicada a su Pi gregu est su 14 de martzu: su sceberu dd'at ispirau su formau de sa data mesi-dii, impreau me is Stadus Aunius, sendi chi s'arresurtau est su nùmeru "3,14", grafia chi inditat s'acostadura a su centèsimu de pi gregu. In prus, calincunu dda festat a is oras 15, a manera chi sa data siat 3,1415, balori chi s'acostat de prus a sa costanti.
Sa dii dd'ant festada po sa primu borta in su 1988 me in s'Exploratorium de San Francisco, po mori de su fìsicu stadunidensu Larry Shaw, onorau apustis cun su tìtulu de "Prìntzipi de su pi gregu".[1] Su calendàriu de sa primu manifestada previdiat unu corteu tundu a giru de unu de is fràigus de su museu e sa bèndida de turtas a sa frùtura, decoradas cun is tzifras decimalis de su pi gregu (custu poita ca pi in inglesu tenit sa matessi pronùntzia de pie, turta tìpica de is paisus anglosàssonis). Cun is annus, sa festa est bessida famada me is dipartimentus de matemàtica e in istitutzionis vàrias de su mundu.
In su 2009, cun sa Risolutzioni H.RES.224, sa Càmera de is Rapresentantis de is Stadus Aunius de Amèrica reconnoscit su 14 de martzu comenti a dii ofitziali de sa costanti matemàtica e cumbidat is dotzentis a bivi sa Dii de su Pi gregu comenti a ocasioni po “animai a is giòvunus a su stùdiu de sa matemàtica”.[2] In su 2017 fintzas s'Itàlia at festau sa dii in manera ofitziali.[3]
Su 14 de martzu de su 2018, po is 30 annus de sa Dii, Google at onorau sa festa cun una versioni artìstica de su logo suu.[4] Sa pròpiu cosa dd'iat giai fata in su 2010.[5]
Dii de s'acostadura a pi gregu[modìfica | modìfica su còdighe de orìgine]
Sa dii de s'acostadura de pi gregu est su 22 de argiolas: 22/7 est difatis un'acostadura de π connota de su tempus de Archimede.[6]
Datas alternativas[modìfica | modìfica su còdighe de orìgine]
Is datas chi sighint funt alternativas a su 14 de martzu e a su 22 de argiolas:[7]
- 26 abrili (o 25 abrili me is annus bisestus): in cussa data, a incumentzai de su 1 de gennaxu, sa Terra cumprit un'arcu cun circonfèrentzia de 2 radiantis, est a nai 1⁄π bortas s'òrbita totali a giru de su Soli.
- 10 de donniasantu (9 de donniasantu me is annus bisestus): sa de 314 diis de s'annu segundu su calendàriu gregorianu.
- 21 de idas (20 de idas me is annus bisestus): sa de 355 diis de s'annu, a is 13:13 (1:13 PM segundu sa notatzioni a 12 oras), chi currespondit a 355/113, àtera acostadura scoberta de su matemàticu Zu Chongzhi.
Riferimentus[modìfica | modìfica su còdighe de orìgine]
- ↑ (EN) Justin Berton, Any way you slice it, pi's transcendental, in sfgate.com, 11 martzu 2009. URL consultadu su 14 martzu 2018.
- ↑ (IT) La festa del Pi Greco, il numero dei numeri, in areeweb.polito.it. URL consultadu su 14 martzu 2018.
- ↑ (IT) Paolo Virtuani, «Pi Day», il giorno del Pi greco: la festa della matematica per la prima volta anche in Italia, in Corriere della Sera, 14 martzu 2017. URL consultadu su 14 martzu 2018.
- ↑ (EN) 30th Anniversary of Pi Day!, in www.google.com. URL consultadu su 15 martzu 2022.
- ↑ Google festeggia il Pi Greco Day, ChannelCity, 14-03-2010
- ↑ (EN) Copia archiviata, in thinkfinity.org. URL consultadu su 14 martzu 2018.
- ↑ (EN) Pi Day, in geekdays.com. URL consultadu su 15 martzu 2022 (archiviadu dae s'url originale su 29 freàrgiu 2020).
Bibliografia[modìfica | modìfica su còdighe de orìgine]
- (IT) Anna Cerasoli, Tutti in festa con Pi Greco, illustradas de Federico Mariani, Trieste, Editoriale Scienza, 2015, ISBN 9788873077213.
Ligòngius esternus[modìfica | modìfica su còdighe de orìgine]
- (EN) Situ ofitziali, in piday.org.
- (EN)The Exploratorium's Pi page Pàgina dedicada a sa dii in su situ de s'Exploratorium
- (EN)How to celebrate Pi Day
- (IT) Un Pi Day italiano - Politecnico di Torino, in areeweb.polito.it.


text:
1Constituimus et volemus nos obviari et dari remedio a sa malicia de multus qui supta specie et colore de sa guardia de vignas, ortos et lavores non possant tenne nen damnigiare indebitamente su bestiamen domado over rude. /42r/ 2Ordinamus que nexuna persona, de qualuncha gradu, istadu over ordini siat, deppiat over presumat bestiamen alcuno miter in vignas, ortu over lavores istudiosamente pro intentione qui ’lloy siat mortu, over tentu, over levare·llu dae ssu pastu over ochire·llu in pastu pro se over pro atero, et dari ad intendere qui ’llu appat mortu over tentu in vingia over orto o lavore. 3Et icussu a qui at esser acatadu over provadu legitimamenti, et intendat·si qui siat prova legittima dae unu testimongio in suso in custu articulo tantu, non obstante qui dae subra narat qui siat cretidu a su sagramentu suo su acusadore, deppiat esser condemnadu et paghit per dogna bolta a sa camera nostra libras .xv. infra dies .xv. de qui l’at esser provadu. 4Et si non las pagat, siat fustighadu. 5Et issu simili si intendat de cussu qui at mitter in pardu de siilu over in pardu de mindas bestiamen qui at esser vedadu, ad intent‹i›one qui ’lloy esseret maxelladu, over tentu pro se over per atere. 6Et si cussu de qui esseret su dictu bestiamen over su pastore non poderet avere sa dicta proa et bolerent qui deberet iurare cussa persona ad qui de ciò avirit suspectu, cussa persona siat constricta a iurare qui in ciò non siat culpabili. 7Et si ’llu iurat, siat·indi leberadu de sa dita pena. 8Et si iurare non at boler qui non appat factu cussu qui su pubillu over pastore de su predictu bestiamen li at apponne, paghit sa pena qui de supra est narado et declarado.
195.R. CXCV] CLXCV
195.1. Constituimus] Vonstituimus
195.1. multus] ɯultus
195.5. intent‹i›one] intentone
195.6. proa] pena
195.6. siat constricta a iurare qui in ciò non siat culpabili] siat constricta a iurare et qui in ciò non siat culpabili


text:
Martinica
Coordinadas: 14°39′00″N 61°00′54″W / 14.65°N 61.015°W
Artìculu in LSC
Sa Martinica (in frantzesu: Martinique; in crèolu martinicanu: Matnik o Matinik) est un'ìsula chi costituit una regione e unu dipartimentu ultramarinu (ROM-DOM) frantzesu. Posta in sas Antillas Minores, intre su mare de is Caràibes in s'ovest e s'otzèanu Atlànticu in s'estu, est ischirriada dae s'ìsula de Dominica, in su norte, dae su passu de sa Martinica, e de Saint Lucia, in su sud, dae su canale de Saint Lucia. Est cunsiderada regione ultraperifèrica de s'Unione Europea. Tenet istèrrida de 1.128 km2 e contat 393.000 bividores (segundu s'istima de su 2004). Sa capitale est Fort-de-France.
Istòria[modìfica | modìfica su còdighe de orìgine]
S'ìsula, comente àteras de is Caràibes, giai fiat bìvida in su 6000 a.C. Su populamentu est bènnidu fortsis dae s'Orinoco e dae s'ìsula de Trinidad, cun una sotziedade chentza de una divisione ispetziale de fainas e chentza de gerarchia sotziale peruna, in comunidades organizadas in cussòrgias minores. Fiat ocupada su 15 de cabudanni de su 1635 dae Pierre Belain de Esnambuc e 150 colonos in nùmene de sa Frantza, chia aiant fundadu sa tzitade de Saint-Pierre, sa prima frantzesa permanente in is Caràibes.
Populatzione[modìfica | modìfica su còdighe de orìgine]
Ratzialmente su 91,4% de sa pobulatzione est niedda o mulata, chi benit de Àfrica e faeddat su crèolu naradu creole, resurtadu dae su cuntatu de su frantzesu cun limbas africanas e caraìbicas. Su 5,1% de sa pobulatzione est costituida dae biancos de raighinas frantzesas, narados béké o bétjé (unos 3000). Unu 1,9% de is bividores sunt asiàticos (mescamente indùs, tzinesos e àteros asiàticos). Pro su chi pertocat is religiones, su 85,3% de sos martinichesos sunt catòlicos romanos, e de sos àteros su 3,1% sunt aventistes de sa de sete dies, su 0,6% testimòngios de Gèova, su 0,5% baha’e, su 0,5% sunt musulmanos e unu 0,5% induistas.
Economia[modìfica | modìfica su còdighe de orìgine]
Sa massaria si fundat subra su cultivu de sa canna de tzùcaru, banana, ananassu tropicale e sa manioca, economia de is antigas prantedos coloniales. B'ant indùstrias de tzùcaru, de lambicadura de rum e de cunservas de fruta, e fintzas isfrutamentu forestale e de pisca. Su turismu est sa printzipale atividade econòmica. Su 73% de sa populatzione ativa traballat in su setore tertziàriu, mentras chi unu 17% traballat in s'indùstria e petzi unu 10% in su setore agràriu. Su cummèrtziu e isfrutu de sa massaria, dedicada de su totu a s'esportatzione, est unu monopòliu de sa Frantza metropolitana. In ùrtimu si mantenet gràtzias a sos agiudos de Frantza e de s'Unione Europea, sende chi unu 20% de is produtos importados sunt alimentares. Essende s'economia tantis dipendente dae foras, sunfrit unu tassu de disimpreu endèmicu de su 25%, cosa chi puru at provocadu emigratziones a sa metropolitana. In s'ìsula non b'ant ferrovias.


text:
Hedda' birthday song in mp3 for free.
Video Song Download
Birthday Wishes for Hedda on Cake Images
Cakes with Name
Happy Birthday to You,
May Good Luck be with You,
Happy Birthday to you, Hedda.
Names starting with hHalstonHarlenHamelHarmon
Famous Hedda(s)
Hedda Award, Hedda Gabler, Hedda (film), Hedda Østberg Amundsen, Hedda Anderson, Hedda Andersson, Hedda Berntsen, Hedda Bolgar, Hedda Dyson, Hedda Eulenberg, Hedda von Fersen, Hedda Strand Gardsjord, Hedda Hjortsberg, Hedda Hopper, Hedda Hynne, Hedda Lettuce, Hedda Lundh, Hedda Morrison, Hedda Nova, Hedda Nussbaum, Hedda Piper, Hedda zu Putlitz, Hedda Stiernstedt, Hedda Sterne, Hedda Vernon, Hedda Wardemann, Hedda Wrangel, Hedda Zinner, Hedda Ødegaard, .


text:
20 Mar La Sardegna tra Arborea e Aragona di Gian Giacomo Ortu
[caption id="attachment_2886" align="alignleft" width="212"] La Sardegna tra Arborea e Aragona di Gian Giacomo Ortu[/caption] Venerdì 23 marzo ore 17 - Sala Centro Servizi Culturali UNLA, Oristano Gian Giacomo Ortu presenta La Sardegna tra Arborea e Aragona (Il Maestrale) Coordina: Stefano Pinna Interviene Giampaolo Mele Il libro: Il 14 giugno 1323 l’esercito della Corona d’Aragona, al comando dell’infante Alfonso, sbarca in Sardegna e avvia con l’assedio di Iglesias la conquista dell’Isola....


text:
Is launeddas
Est definidu cun sa paràula launeddas s'aeròfonu a limbedda simple cun tres cannas. Un'istrumentu antigu meda e tìpicu de sa Sardigna meridionale. Abarradas belle che pare cunforma a sa figura e a sos piessignos de costrutzione, podent èssere insertadas in sa famìlia de sos aeròfonos policàlamos chi tenent, comente antepassados comunes, sos clarinetos bicàlamos egitzianos e sumeros.
Est definidu cun sa paràula launeddas s'aeròfonu a limbedda simple cun tres cannas. Un'istrumentu antigu meda e tìpicu de sa Sardigna meridionale.
Is launeddas, chi sun abarradas belle che pare cunforma a sa figura e a sos piessignos de costrutzione, podent èssere insertadas in sa famìlia de sos aeròfonos policàlamos (cun prus de una canna), chi s'agatant oe etotu in su Mediterràneu e chi tenent, comente antepassados comunes, sos clarinetos bicàlamos egitzianos e sumeros. Unu de sos piessignos meros de is launeddas est su de àere duas cannas melòdicas, in prus de sa canna de bordone (sa prus longa e sena istampas, numenada su tumbu). Sa canna mesana, narada sa mancosa manna, est ligada a su tumbu cun s'ispau e ambas duas si mantenent cun sa manu manca; sa prus minore, sa mancosedda, si leat cun sa manu destra. In sas duas cannas melòdicas bi sunt chimbe istampas cuadrangolares: bator s'apoddigant cun s'ossu de sos pòddighes, mentras in su de chimbe, chi si narat arrefinu, si ponet sa chera de sas abes pro megiorare s'intonadura de s'istrumentu. In pitzu a sas tres cannas est insertada una cannitedda, sa cabitzina chi, intatzende•la in tres partes, si faghet sa limbedda. Is launeddas sunt sonadas a alenu sighidu (o respiratzione tzirculare), una tècnica particulare pro more de sa cale, in sa fase de s'espiratzione, si prenant sos càvanos de unu tantu de àera chi posca, a bellu a bellu, est bogada a foras cando su sonadore ispirat cun su nasu; de custa manera si podet sulare in intro de s'istrumentu una cantidade de àera de sighidu. Sa proportzione intre sos sonos de base de sas tres cannas e intre sas chimbe notas de sas duas cannas melòdicas no est che pare. De custa manera, mudende custa proportzione, nd'essint a foras cuntzertos diferentes, est a nàrrere tipos diferentes de istrumentu. Ogni cuntzertu s'iscrezèniat dae sos àteros pro su mollu piessignadu de s'iscala (ma semper e cando in intro de s'iscala majore), e pro su nùmene chi lu distinghet (mediana, fiorassiu, puntu de òrganu, etc.). A ogni cuntzertu currispondent sonadas particulares chi non si podent fàghere cun àteros istrumentos.
Su repertòriu de is launeddas est cullegadu mescamente a sos momentos de sa festa, in ue, in su tempus passadu prus chi non in dies de oe, teniant una funtzione sotzializante. In sas occasiones religiosas, is launeddas sunt impreadas pro acumpangiare sa liturgia de sa Missa e sas professones. Ma s'espressividade prus manna de custu istrumentu essit a campu in sas festas profanas, acumpangende dansas e ballos de grupu. S'istrutura musicale de sos ballos, rica e bundante, sighit su desvilupu rìtmicu-melòdicu de mòdulos temàticos connòschidos (chi li narant "modas"). Totu subra sa base de unu printzìpiu de mudòngiu chi distinghet ogni sonada: espressadas chi sunt intre su de propònnere elementos giai connòschidos e su de fàghere a nou àteru materiale musicale. In unas cantas ocasiones is launeddas perdent su rolu issoro de istrumentu solista e las impreant pro acumpangiare sa boghe. Oe su mundu de is launeddas tenet balia manna e est in crèschida. Difatis giòvanos medas seberant custu istrumentu pro more finas de s'isparghidura de paritzas iscolas. Si dae unu chirru galu aguantat s'impreu chi respetat su repertòriu e sas ocasiones traditzionales; dae s'àteru chirru is launeddas las impreant a supridu sos grupos (sardos e nono) chi faghent isperimentatzione e in cuddos chi sighint su mollu de su jazz.
Is launeddas "dal vivo" si podent ascurtare in su cuntestu de paritzas festas patronales in biddas medas de sa Sardigna meridionale. S'ocasione prus nòdida est sa sagra de Santu Efis de Casteddu (su primu de maju), a dae chi su sonu de deghinas de launeddas sonant in sa professone chi acumpàngiat su santu a su mare. In sas colletziones de istrumentos sardos, in cuddas de prus importu, b'at cuntzertos diferentes. B'at finas paritzas regortas privadas de launeddas, che a cuddas de Robertu Corona de Cuartùciu, e de Orlandu Mascia de Maracalagonis. Totu sos prus mannos sonadores de launeddas tenent, a su sòlitu, unu nùmeru desempradu de tipos de custu istrumentu: comente sos duos maistros mannos Luisu Lai e Aurèliu Porcu (chi tenet su meressimentu de àere fatu subravìvere s'istrumentu cando, in sos annos setanta, fiat intradu in crisi). Tenimus finas unu nùmeru bundante de costruidores ispetzializados de launeddas, comente a Giùliu Pala, Lutzianu Montisci e Luisu Pilu, e pro more issoro est assigurada sa continuidade de s'istrumentu.
Bibliografia
A.F. Weis Bentzon, The launeddas. A Sardinian folk-music instrument, I-II, Copenhagen, Akademisk Forlag, 1969 (ed. it. Launeddas, Cagliari, Iscandula, 2002);
Efisio Melisi avec Gavino de Lunas et Antonio Pisano. Les launeddas en Sardaigne, a cura di R Leydi-P. Sassu, compact disc con libretto, Silex Y225106 Cedex 1994;
F. Giannattasio, "Suonare a bocca. Elementi di 'teoria e solfeggio' dei suonatori di launeddas sardi", in Forme e comportamenti della musica folklorica italiana. Etnomusicologia e didattica, a cura di G. Giuriati, Milano, Unicopli, 1995, pp. 203/230;
Launeddas. Efisio Melis e Antonio Lara, a cura di P. Sassu, compact disc con libretto, rdc 5025, San Germano (Alessandria), Robi Droli, 1995;
G. Fara, Sulla musica popolare in Sardegna, a cura di G.N. Spanu, Nuoro, Ilisso, 1997 (raccolta di pubblicazioni varie a partire dal 1909);
Launeddas, a cura di G. Lallai-Associazione Culturale Cuncordia a launeddas, Cagliari-Nuoro, AM&D-ISRE, 1997;
M. Lutzu, "Chi suona prega tre volte. La musica strumentale nel repertorio popolare sardo", in Tracce di Sacro. Percorsi musicali nei canti religiosi della Sardegna, a cura di E. Garau, Cagliari, Condaghes, 2003, pp. 35-61.


text:
Efisio Melis e Antoni Lara
S'istòria de sa documentatzione sonora de is launeddas inghitzat cun Efis Melis e Antoni Lara, rapresentantes de s'iscola de Sarrabus e, oe chi est oe, galu apretziados comente sonadores de launeddas de sos prus capatzos. Efis Melis (1890 –1970) aiat cumentzadu sa carriera sende criadura chi promitiat. Antoni Lara (1886-1979) faghiat parte de una famìlia de sonadores.
S'istòria de sa documentatzione sonora de is launeddas inghitzat cun Efis Melis e Antoni Lara, rapresentantes de s'iscola de Sarrabus e, oe chi est oe, galu apretziados comente sonadores de launeddas de sos prus capatzos. Efis Melis (Biddaeputzu 1890 – Casteddu 1970) aiat cumentzadu sa carriera sende criadura chi promitiat: a dòighi annos ebbia sonaiat in sas sagras de bidda e in sa festas de isposòrios, impitende sos balàngios pro si pagare sas letziones de su maistru suo Giuannicu Cabras. A sèighi annos aiat bìnchidu su primu prèmiu in una gara de sonadores de launeddas a sa cale aiat leadu parte fintzas Cabras etotu. Sa biografia de Melis aiat ispantadu a Andreas Fridolin Weis Bentzon, s'istudiosu danesu chi, intre sa fine de sos annos chimbanta e sa prima metade de sos annos setanta fiat lòmpidu in Sardigna. Inoghe aiat trabagliadu pro acumprire cudda chi, galu in dies de oe, abarrat sa monografia prus de giudu subra sas launeddas. Oe chi est oe Efis Melis est ammentadu mescamente pro sa mùsica sua. Tempus in antis cunforma a cando, sonende, fiat istadu registradu da Weis Bentzon, Melis in ghennàrgiu de su 1930, in Milano, aiat cumentzadu a intzìdere paritzos branos comente solista e àteros puru, in ue acumpàngiat sa boghe de Gavinu De Lunas. Custas sunt sas primas registratziones acumpridas de launeddas, postas in discos de 78 giros e intregadas a su mercadu cummertziale sardu. Àteru e tantu nòdidas sunt sas registratziones, de sos primos annos de su sessanta, in ue Melis s'apentat proende carchi sonada a cuncòrdia, moda esecutiva in ue unu ballu est sonadu in su matessi tempus dae duos istrumentos de sa matessi tonalidade ma de cuntzertu diferente. Aiant fatu sas registratziones paris cun un'àteru sonadore de giudu, Antoni Lara (Biddaeputzu 1886-1979). Antoni Lara faghiat parte de una famìlia de sonadores e, cun su frade Emanuele, aiat imparadu dae su babbu issoro Giusepe sa tècnica e su repertòriu de is launeddas, resurtende unu sonadore de sos prus famados de sa leada. Lara, a parre de Weis Bentzon, "connoschiat a prou su repertòriu musicale de totu sos cuntzertos, pro cussu podimus èssere cumbintos - sena duda - de sa balia de sas sonadas suas, ca sunt espressadas de pratichesa ladina”. Antoni Lara fiat de sos ùrtimos sonadores chi aiat acrobadu s'arte de sonadore de launeddas a su traballu de sabateri. Fiat un'acostadura chi, pro traditzione, si fiat isparghinada forsis ca, faghende s'artisanu unu teniat prus tempu liberu de su chi podiat tènnere s'aiat fatu traballos agro-pastorales. E cussu tempus fiat utilosu pro s'imparu de sa tècnica istrumentale. Sas matessi ainas impreadas pro acontzare sas iscarpas, Lara las impitaiat pro fàghere launeddas, atividade a sa cale si fiat apentadu cun arte màstrina, tantu chi l'aiant apretziadu comente unu de sos costruidores prus abilidadosos de su tempus suo.


text:
Èliu
Artìculu in LSC
S'èliu (de su gregu ἥλιoς, hèlios, "sole") est s'elementu chìmicu de sa tàula periòdica chi tenet a sìmbulu He e a nùmeru atòmicu 2. Est unu gas nòbile chentza de colore, fragu, sabore, non tòssicu e inerte. Tenet su prus bàsciu puntu de buddidura intre totu sos elementos e podet solidificare petzi chi sutapostu a pressiones artas a beru. Si presentat comente gas monoatòmicu e est chimicamente inerte. Est su segundu elementu prus difùndidu in s'Universu a pustis de s'idrògenu.
A pustis de s'idrògenu, s'èliu est su segundu elementu prus lèbiu e su segundu prus abbundosu in s'universu osservabile, essende presente in su 24% tzirca de sa massa totale elementare, chi est prus de 12 bortas sa massa de totu sos elementos prus graes paris. S'abbundàntzia sua est prètzisa a custos datos siat in su Sole chi subra Giove. Custu est dèpidu a s'energia nucleare meda arta de ligàmine (pro nucleone) de èliu-4 (4He) respetu a sos tres elementos a segus de s'èliu. Custa energia de ligàmine isplicat fintzas pro ite est unu produtu siat de sa fusione nucleare siat de su decadessimentu radioativu. Sa majoria de s'èliu presente in s'universu est s'èliu-4, e si creet chi si siat formadu durante su Big Bang. Mannas cantidades de nou èliu sunt totora creadas dae sa fusione nucleare de s'idrògenu chi acontesset in sos isteddos.


text:
Trentinu-Südtirol
Coordinadas: 46°23′N 11°25′E / 46.383333°N 11.416667°E
Articulu in logudoresu
Su Trentinu-Südtirol (nùmene uffitziale in italianu : Regione Autonoma Trentino-Alto Adige/Südtirol) est una rezone italiana autònoma cun istatutu ispetziale. Su cabulogu est Trentu. Tenet istèrrida de 13 606,87 km² e contat una populatzione de unos 1.055.000 bividores.
In Itàlia est sa sola rezone chi siat istada in manna parte esautorada de sos pòderes suos, chi sunt istados torrados a ispartzire intre sas duas provìntzias de Trentu e de Bolzanu, chi benent a èssere autònomas s'una a s'àtera.
Sas resones de custu cumbènidu sunt de chircare in sas caraterìsticas culturales e lunguìsticas medas diferentes: sa provìntzia de Trentu est difatis a manna majoria italiana, sa de Bolzanu est intames a manna majoria tedesca.


text:
Sa rivista mensile Casa Facile in su nùmeru de austu at publicadu unu servìtziu fotogràficu longu dedicadu a una de sas domos tìpicas de Bosa. Sa domo, “a turre” comente totu sas de Sa Costa, l’ant comporada e restaurada Monica Macciocca e Angelo Panzeri, còpia de imprendidores lombardos chi ant bèndidu su ristorante chi gestiant in Brianza pro si nche tramudare a Bosa, in ue istant 8 meses a s’annu e in ue tenent unu ristoranteddu ambulante chi si narat Dal Lisca e faghet màndigu de istrada (street food).
Sa domo l’at restaurada s’architetu Emi Ellena cun diretzione de traballu fata dae s’architetu Giovanni Mastinu. Ant rispetadu s’istrutura de orìgine, chi est de 4 pranos cun una sutea dae in ue si podet bìere su casteddu Malaspina a un’ala e sa turre aragonesa de Bosa Marina a s’àtera.
L’ant arredada cun trastes de s’artigianadu artìsticu de Pianalza e de àteros logos de Sardigna.
Comente ant torradu a nou sa domo, Monica e Angelo ant torradu a nou finas una roulotte chi dae 30 annos fiat firma in garàgiu. Como, torrada a nou, est parchegiada in S’Abba Druche e serbit a ospitare sos amigos de sa còpia.
(GF.P.)


text:
Salem (Oregon)
Coordinadas: 44°55′51″N 123°01′44″W / 44.930833°N 123.028889°W
Artìculu in LSC
Salem (/ˈseɪləm/) est una tzitade de unos 155.000 abitantes, capitale de s'istadu federadu de Oregon e sea de sa Contea de Marion, in sos Istados Unidos.
Est sa segunda prus manna bidda de s'Oregon, in fatu a Portland, e tzentru printzipale de una àrea metropolitana de unos 400.000 residentes.
Salem est posta in su tzentru de sa badde de Willamette e est atraessada de su frùmene Willamette. Sa bidda est istada fundada in su 1842 e fiat fata capitale de su Territòriu de Oregon in su 1851.
In sa tzitade bi sunt duas universidades: saWillamette University e sa Corban University.


text:
Management
SuManagement in economia aziendale est su complessu de sas funtziones amministrativas, diretivas e zestionales de un' azienda (siat issa de diritu pùblicu o diritu privadu). Sa locutzione benit fintzas impreada pro indicare sa paris de sas persones chi tenent responsabilidades zestionales in azienda.
Su tèrmine management acudit de sa limba inglesa e derivat de su verbu to manage, "zestire", issu matessi originadu dae s'italianu "maneggiare".
Caraterìsticas[modìfica | modìfica su còdighe de orìgine]
Sa atividade cunsistet in sa ghia de sa zestione aziendale, pro mèdiu de sa definitzione de sas istrategias, de sos obietivos aziendales e a su paris de sas atziones zestionales furriadas a su persighimentu issoro. De fundamentu resurtat tando una bona cultura giurìdicu-econòmica pro acumprire in modu consapevole seberadas fundamentales cales cussas chi rigurdant s'impreu de sas risorsas econòmicas, de sas risorsas umanas e tènnere su controllu de su guvernu sotzietàriu.


text:
1Ego Nicolaus, prior de Bonarcadu, recordationem facio de kertu ki fegi cun Guantine Formiga, ka bennit ipse assa billa de Miili pikinnu et fraigai domo et ortu et binnias et arbores posuit a tortu desso priore de Bonarcadu. 2Kertai cunde in corona de sanctu Nicola narrandoli «kertu cun Guantine Formica ki m’ait largatu in su saltu et in sa billa ||[c. 15r] mia k’apo in carta bollata et est arrennatu». 3Narrai ipse «non lo skia ki fosse arrennatu et ke l’avesse in carta bollata sancta Maria». 4Battusi sa carta bollata a corona et lessiruntilla e binkilo et deruntimi sa domo et sa binea et s’ortu et sas arbores et onnia kantu aviat fatu. 5Testes: iudice Mariano et donnu Trogodore arkipiscobu d’Arbaree, donnu Buzakese Pinna iudike de fatu, donnu Petru Murtinu curadore de parte de Miili, donnu Arzocco de Martis curadore dessus Simakis, Comita Seke maiore de cavallos, Gunnari arburakesu et Petru su nebode, donnu Marianu Sabiu et Comida Pistore curadore de Bonarcadu et Furadu Zorrumpi et Guantine Ienna et tota sa corona, in quo erat pro sanctu Nicola.
24.1 assa] la prima s è sovrascritta nell’interlinea
24.1 tortu] la u sta sovrascritta nell’interlinea.
24.2 arrennatu] arenatu “sottoposto a diritti, privilegi”, cfr. DES, s.v. rennu.
24.3 Narrai] è ovviamente una terza persona, ma la -t in sardo è facilmente caduca.
24.3 arrennatu] arenatu


text:
abbacàbbile , agt Definizione chi si podet abbacai, menguare de fortza, de fuliesa Traduzioni Francese qui peut se calmer Inglese peaceable Spagnolo que se puede calmar Italiano calmàbile Tedesco beruhigbar.
abbacài, abbacàre , vrb: abbacuai, abbacuare, abbracare Definizione fortzare prus pagu, menguare, abbasciare de calecuna cosa, nau mescamente de fortzas o de cosas chi faent fortza; tròchere e abbasciare sa parte prus arta, incrubare Sinonimi e contrari abblandai, abbonantzai, allentai, ammellare, assebiai, assussegai, illebiare, imbacari / abbambiai 1 / abasciai, imbasciai, muciare | ctr. acadriare, afortiai, apretai, incrispai Frasi testimonzas de isperas gallizant lieras pro sempre saidadas dae unu bentu chi niune at a poder abbacare (C.Puddu)◊ su ventu at abbacatu ◊ abbacare su dolore ◊ su temporali est abbacau ◊ abbàcala sa barra! ◊ sos boes ant abbacau su passu ◊ abbacuit su fogu! ◊ che li fut morta sa muzere e pro abbracare su dispiaghere corcaiat cun sa teraca 2. abbaca sa fune! 3. fuit abbacanne sa conca po saludu ◊ colanne at abbacadu sa bannera pro saludu a sas autoridades ◊ prus ti abbacas e prus su culu si paret! Traduzioni Francese calmer, ralentir, diminuer Inglese to calm, to slow down, to diminish Spagnolo calmar, reducir, bajar Italiano calmare, rallentare, scemare Tedesco beruhigen, abnehmen.
abbonantzài , vrb: abbonatzare Definizione pònnere, torrare o fàere torrare in bonu, nau de su tempus e fintzes de gente Sinonimi e contrari abbacai, abblandai, achedare, apachiare, apasaogare, assebiai, asselenare, assussegai, illenare Frasi dh'at abbonantzau cun unu bàsidu ◊ apustis de su certu s'est abbonantzau ◊ su tempus si est abbonantzau Etimo srd. Traduzioni Francese se calmer Inglese to calm down Spagnolo apaciguar Italiano abbonacciare Tedesco beruhigen.
abbonàre 1 , vrb: abboniai Definizione fàere a bonu, abbrandhare sa manera de fàere airada o arrennegada, fintzes subbacare, bínchere Sinonimi e contrari abbacai, abblandai, abbonantzai, abboniri, apachiare, apasaogare, assebiai, asselenare, assussegai Frasi sa die est tropu inchieta, no si cheret abbonare 2. no agatendhe àteru, si abboneit a marrulare un'aizu de fenu 3. custu sero brúsiant a sa deleada e no ti ne abbonas! Etimo srd. Traduzioni Francese calmer, apaiser Inglese to calm Spagnolo sedar, apaciguar Italiano abbonire Tedesco beruhigen.
abboníri , vrb Sinonimi e contrari abbacai, abblandai, abbonantzai, abboniai, apachiare, apasaogare, assebiai, asselenare, assussegai Etimo srd. Traduzioni Francese calmer Inglese to calm down Spagnolo apaciguar Italiano rabbonire Tedesco begütigen.
acaíre , vrb Definizione abbarrare citios, fàere citire, fàere abbarrare trancuillos, firmare de fàere ccn. cosa Sinonimi e contrari ammudai 1, ammudigare, ammudire, ammutessi, assamudare, assebiai, ismudulare / sensai | ctr. faedhare Frasi acaide cun basos sa pitzinna! (G.Raga) Traduzioni Francese taire, calmer, apaiser Inglese to quiet Spagnolo calmar, acallar Italiano chetare Tedesco schweigen, zum Schweigen bringen, beruhigen.
allejàre , vrb Definizione illebiare, fàere prus lena o lébia una pena, una suferéntzia Sinonimi e contrari abblandai, aliviai, alixerai, allebiae, allenare, asseliare, assussegai, illebiare Frasi bois, Deus de piedu, dazemila sa morte a mi allejare s'agonia! ◊ canto pro mi allejare carchi anneu ◊ tocos nobales de arruchidas campanas allejant làgrimas e isperas Etimo srd. Traduzioni Francese calmer, adoucir Inglese to soothe Spagnolo aliviar Italiano lenire Tedesco lindern.
apasaogàre , vrb: apaseguare, apaseogare, apasigare, apasiguai, apasiguare, apasiogare, apasugare, pasiguai Definizione agatare o giare pàusu, asséliu, abbrandhare o asseliare unu patimentu Sinonimi e contrari abbacai, abblandai, abbonantzai, abboniri, ammellare, apachiare, apasigonai, assebiai, asselenare, assussegai, illenare | ctr. agegherai, avalotai, salarzare, supuzare Frasi a s'abbréschida su tempus si est apasaogadu ◊ bogadu cuss'oriolu dae conca, si est apasigada e drommida ◊ candho si est apaseguada, a sa pitzinna li at nadu ca fit ghirandhe su babbu ◊ sorre cara, apaséguati, dae pasu a su dolu, unu pacu de sussegu! ◊ istat chietu e apasigadu a un'ala ◊ cussu pisedhu no appàsigat mai! 2. su consolu apàsigat sa pena ◊ arrè, chi ti si apàsigant sas penas! ◊ chirco de apasigare su coro cun s'amore Etimo spn. Traduzioni Francese se calmer Inglese to become calm Spagnolo apaciguarse Italiano calmarsi, calmare Tedesco sich beruhigen, beruhigen.
apasàre 1 , vrb Definizione asseliare, abbrandhare, pònnere in pasu, in asséliu / apasare una criadura = apaxiai, fai o nàrriri calincuna cosa po dh’asseliai, chi no pràngiat o àteru Sinonimi e contrari apachiare, apasaogare Frasi si arressat su tempus, si assétiant sas àrvures, sas feras, si apasat onzi chimentu ◊ su logu est apasadu dae s'intrinu Etimo srd. Traduzioni Francese calmer Inglese to calm Spagnolo apaciguar Italiano calmare Tedesco beruhigen.
asselenàre , vrb: assulenare Definizione assussegare, fàere serenu, pònnere in paghe Sinonimi e contrari abbacai, abbonantzai, abboniri, allebiae, apachiare, apasaogare, assebiai, assussegai, illebiare, illenare, praxare | ctr. agegherai, airai, salargiare Frasi tue assulenas tribbulias, penas e tristuras Etimo srd. Traduzioni Francese calmer, apaiser Inglese to calm, to quite Spagnolo calmar, aliviar Italiano calmare, mitigare Tedesco beruhigen, mildern.
asseriài, asseriàre , vrb Definizione abbrandhare unu movimentu; nau de ccn., su si fàere sériu, serionzu, acabadu, pentzamentosu, tristu; fàere a mancu, arrisparmiare de fàere calecuna cosa Sinonimi e contrari abbacai, abblandai, abbonantzai, apachiare, apasaogare, assebiai, asselenare, assussegai / asseriatzare, seriari | ctr. agegherai, salarzare, seguzare / allegrare Frasi s'arriu surrungiosu si est asseriau ◊ fit una rundhinedha, ma como si est asseriada abberu ◊ sos canes si sunt asseriaos ◊ candho at intesu gai, s’aira sua contra a issu si est asseriada 2. fit unu pitzinnu asseriadu impresse, chena risos ◊ arrispundendi, cuss'ómini brullanu si fiat asseriau 3. biadu a chie assériat, assumancu a betzu! 4. assériadi, asséria, de ti cojare: sa vida est menzus bajana! Etimo srd. Traduzioni Francese se calmer, devenir sérieux Inglese to calm down, to become sad Spagnolo calmarse, entristecerse Italiano calmarsi, rattristarsi Tedesco sich beruhigen, traurig werden.
assussegài, assussegàre , vrb: sossegare Definizione coment'e pausare, pigare pàusu, cessare una matana, una pelea, una múngia o àteru deasi, istare in assussegu, agatare acunnortu Sinonimi e contrari abbacai, abblandai, abbonantzai, abboniri, achedare, allebiae, allenare, apachiare, apasigai, apolgiai, assebiai, asselenare, asserenciai, illebiare, illenare Frasi faghe chi no mi assusseghe mai de piànghere, o Deu, e ch'in su piantu meu consume sola e anneghe! (Grolle)◊ no mi assussego e ne paso finas a candho no isco chi ses foras de s'inferru Etimo ctl. assossegar (se) Traduzioni Francese apaiser, calmer Inglese to appease Spagnolo sosegar Italiano acquietare, sedare Tedesco beruhigen.
illenàre , vrb: illeniare Definizione ifritare o callentare fintzes a èssere tébiu; nau pruschetotu de unu dolore, menguare, dòlere prus pagu, fintzes fortzare prus pagu tirandho calecuna cosa, lassare andhare Sinonimi e contrari intebiai, isalenare / abbacai, abblandai, abbonantzai, achedare, allebiae, apachiare, apasaogare, asselenare, asseliare, assussegai, illebiare / abbambiai 1, aflusciai | ctr. imbudhighinare / ingrajai, peorare 2. chie podiat illenare su dolore tuo? 3. si l'illenas sa bríglia cust'ebba curret Etimo srd. Traduzioni Francese adoucir, calmer Inglese to soothe Spagnolo aliviar Italiano lenire Tedesco lindern.


text:
Die Dreigroschenoper
Die Dreigroschenoper (fortasse Ludus trinummus) est ludus scaenicus vel singspiel a Bertoldo Brecht scriptus, quem Curtius Weill in musica ornavit. Opus primum cum magna re secundae die 31 Augusti 1928 in Theater am Schiffbauerdamm Berolini actum est.
Opus homines furti, eleemosynae et meretricis tractat more satura Marxismi.
Nexus externiRecensere
- Textus dramatis cantuum
- De hac dramate in Museo historico Germaniae (Deutsches Historisches Museum)
- De Pellicula 1931 in Indice Interretiali Pellicularum (Anglice)
- De Pellicula 1961 in Indice Interretiali Pellicularum (Anglice)
- De Pellicula 1990 Mack the Knife in Indice Interretiali Pellicularum (Anglice)
- De Pellicula 2004: 3sat in Indice Interretiali Pellicularum (Anglice)


text:
Garteddi
Coordinadas: 40°23′06.46″N 9°36′42.92″E / 40.385128°N 9.611921°E
Pro is àteras pàginas chi esigint custu template, bae a sa categoria ligada.
Garteddi (in italianu Galtellì) est una bidda de sa Provìntzia de Nùgoro, in sa Baronia, s'agatat a 35 metros subra su mare e tenet 2.407 abitantes.
Su nùmene[modìfica | modìfica su còdighe de orìgine]
Su nùmene paret chi siat de raighinas greco-bizantinas: Kastelli(on), chi diat chèrrere nàrrere Casteddu, Crastu(f)orte.
Su sartu[modìfica | modìfica su còdighe de orìgine]
Garteddi est a curtzu de su riu Cedrino e est in pees de su Monte Tuttavista chi est artu pagu prus o mancu 806 metros. Sos rastos archeològicos testimòniant chi Garteddi siet nàschidu giai in tempus preistòricu.
Cun sa vetura, achirrende dae Casteddu si colat dae sa 131 andende conca a Aristanis. Si sighit conca a Nùgoro finas a s’iscassadòrgiu de Lùvula. Dae
costo s’iscassat a manu destra e a pustis de una deghina de chilòmetros si lompet a Garteddi.
Dae Tàtari si pigat sa 131 conca a Macumere; si sighit in sa 129 conca a Nùgoro fintzas a Garteddi.
Dae Aristanis si colat in sa 131 colende dae Paule, Ilartzi e Otzana; si sighit conca a Nùgoro e a pustis de s’iscassadòrgiu de Lùvula, si lompet a Garteddi.
Dae Nùgoro si podet pigare sa 129 o fintzas sa 131.
S'istòria[modìfica | modìfica su còdighe de orìgine]
In Garteddi sa gente at incumintzadu a b’istare dae tempos antigos e si bidet dae sos sitos archeològicos presentes galu como, a cumentzare dae su prenuràgicu. In antis de sos bizantinos, in Garteddi bi sunt istados fintzas sos cartaginesos e sos romanos. In su de XI sèculos, pròpiu in subra de una ruina romana, aiant fraigadu su Casteddu de Pontes pro amparare sa làcana meridionale de su Giuigadu de Gaddura ca Garteddi nde faghiat parte. Semper in su matessi tempus Garteddi fiat sea de Pìscamu; sa Diòtzesi l’aiant fata intre so de X e de XI sèculos, a pustis suprimida in su 1495 e su sartu suo ghetadu a unu cun su de s'artzidiòtzesi de Casteddu.
Tzentru de una curadoria de 15 bidditzolos, semper in sa matessi ocasione, Garteddi connoschet una crèschida de importo mannu, cara a cara a sas biddas a fùrriu, in antis de nche colare suta su domìniu pisanu. Pro pagu tempus, pustis de su domìniu pisanu, sa bidda est parte de su Giuigadu de Arborea e a pustis de sa corona catalanu-aragonesa.
Sas raighinas de s’istòria sua si bident in intro de bidda: sa crèsia romànica de Santu Pedru, de su de XII sèculos.
De interessu architetònicu est sa Domo de Marras devènnida Museu Etnogràficu in ue est presentada sa cultura agropastorale. De importu mannu su Parcu Literàriu Deleddianu.
Sa bidda est intrada in su giro de “i Borghi Autentici d’Italia”, e at pigadu sa bandera in colore de arantzu dae su Touring Club Italianu.
Sa cultura[modìfica | modìfica su còdighe de orìgine]
In Garteddi b'at logos meda de cultura. Tantu est chi Gràtzia Deledda, prèmiu Nobel in su 1926 pro sa literadura, in sa bidda at ambientadu su romanzu Canne al vento.
Si podet incumintzare sa bisita moende dae cussa chi una borta fiat sa Catedrale de Santu Pedru (sèculu XII) e sea finas a su 1495; una crèsia fraigada cun moda romànica cun pintados antigos in sos muros artos. De capia est fintzas sa crèsia de su Santìssimu Crotzifissu, ue si faghent totu sos ritos de sa Chida Santa. Ma peri àteros logos batint sa gana de bisitare Garteddi: su chi abarrat de su Casteddu De Pontes (inoghe istaiant sos barones de sa bidda); su Parcu literàriu Gràtzia Deledda, sa domo de sos Marras, oe fata a Museu e chi antigamente fiat una domo de meres in su Setighentos.
In annanta a sos fràigos antigos, Garteddi tenet peri una traditzione de tessìngiu de tapetes a telàrgiu. De mèritu cheret cunsiderada fintzas totu sa traditzione religiosa, mescamente pro sa Chida Santa, cando sa gente de su logu dat a bìdere sa devotzione chi at connotu dae sèculos. In custu tempus sas cunfrarias de Sas Ànimas e de Santa Rughe sunt sas chi coordinant totu s'atividade religiosa traditzionale paris cun su ministru de sa crèsia.
S'economia[modìfica | modìfica su còdighe de orìgine]
Ònnia galania de sa natura chi intundat a Garteddi est a grabu de fàghere acurtziare turistas meda. De numenare b'est su monte Tutavista, ricu de Iua. Sa Preta istampada, chi est un'arcu de pedra artu 300 metros, doladu e lisiadu in tempos antigos dae su bentu, s'aba e su sole. In campagna sa gente garteddesa ghetat trigumuriscu, trigu, orju, faghet ortalìtzia; dat cara a ulivares, bìngias; non mancat s'allevamentu, mancari pagu. De indùstria b'at pagu cosa, francu sas cavas de su màrmaru de Orosei.
Sas festas[modìfica | modìfica su còdighe de orìgine]
In Garteddi de importu mannu est sa festa de Su Santu Cristu,patronu de sa bidda. In custa festa su sacru e sa traditzione populare si giunghent a pare dae su sero de so trinta de abrile a su tres de maju. Àteras festas religiosas sunt: sa festa de Sant’Antoni, su 17 de ghennàrgiu in ue si faghet su fogulone; sa festa de Santa Maria de Turres, so 14 de freàrgiu; sas festas in sartu de Santu Giosepe (prima domìniga de làmpadas) e de sa Madonna de Sa Ìtria (prima domìniga de cabudanni). In tempos de istiu si faghent àteras festas non religiosas: sa festa de s’emigradu e sa festa de su Burgu Antigu. In costas ocasiones, in su chirru istòricu de Garteddi si faghent ispetàculos e màndigos.
Bibliografia[modìfica | modìfica su còdighe de orìgine]
- Joyce Mattu, Garteddi, in Biddas de sa provìntzia de Nùgoro, Ufìtziu Limba Sarda de sa Provìntzia de Nùgoro, 2014, pp. 37-38.
Ligàmenes esternos[modìfica | modìfica su còdighe de orìgine]
- (IT) Situ istitutzionale, in comune.galtelli.nu.it.


text:
Santa Fe (Nou Mèssicu)
Coordinadas: 35°40′N 105°58′W / 35.666667°N 105.966667°W
Artìculu in LSC
Santa Fe (nòmene cumpretu La Villa Real de la Santa Fé de San Francisco de Asís, in sardu: Sa Tzitade Reale de sa Santa Fede de Santu Frantziscu de Assisi) est una tzitade de unos 73.000 abitantes de sos Istados Unidos de Amèrica, capitale de s'istadu federadu de su Nou Mèssicu. Est fintzas sea de sa Contea de Santa Fe.
S'agatat a artària de unos 2.100 subra su mare, chi nde faghent sa capitale federale prus arta de sa natzione.
Santa Fe est istada fundada in su 1610 de sos ispagnolos. Est sa tzitade prus antiga de sos USA a Ovest de su Mississippi e fintzas sa prus antiga capitale federale.


text:
ChenÓbura 21 de santugaine in Macumere add˛viu de sa Confartigianato de N¨goro e Ogiastra pro sos imprenditores
MACUMERE (NU)- ChenÓbura 21 de santugaine 2016, organizadu dae sa "Confartigianato" de N¨goro e Ogiastra, at a informare sas impresas chi cherent crŔschere e isvilupare. S'add˛viu pro sas impresas de su MÓrghine e de sa tzitade at Ó Ŕssere fatu in s'Aula de su Consýgiu de su Munitzýpiu Betzu a sas oras 17.30: su cunvegnu intituladu "Incentivi per le imprese: i nuovi bandi regionali", at a Ŕssere abertu dae sa vitzesýndiga Rossana Ledda, mentras sos argomentos de s'add˛viu ant Ŕssere introduidos dae su presidente de sa "Confartigianato" Giuseppe Pireddu.
A sýghire sas relatas de Stefano Mameli (SegretÓriu Regionale Confartigianato), Pietro Mazzette (Confartigianato N¨goro) e dae Elena Cuccu. At a serrare sos traballos Anna Pireddu (de s'Ufýtziu de s'Assessore Regionale a sa Programmatzione).
Commenti


text:
Avete digitato parquet in Bamboo Milano e vi siete incuriositi?
Siete di Milano e volete sapere chi tratta questo tipo di Parquet?
Novalux pavimenti è una delle poche aziende a Milano che tratta i parquet in Bamboo e per i quali ha realizzato un servizio ad hoc, parquet in bamboo Milano.
Incominciamo con ordine con delle interessanti informazioni su questo tipo di parquet.
Il parquet di bamboo è un prodotto allo stesso tempo innovativo, sostenibile ed ecologico grazie alla sue qualità naturali.
Chiamaci ora per maggiori informazioni 335 5392304
Sapevate che il Bamboo è un’erba?
Formalmente non è un legno ma ha caratteristiche eccellenti paragonabili a quelle dei migliori legni:
- è molto duro, stabile resistente,quindi perfettamente adatto per la produzione di parquet in bamboo.
- E’ sostenibile perché al contrario di altri alberi che impiegano anni per svilupparsi, il bamboo cresce fino a 1 metro al giorno!
Vi state chiedendo se questo tipo di parquet si sposa bene con il vostro arredamento?
Il parquet in bamboo si sposa perfettamente sia con arredi classici che con arredi moderni, creando connubi molto interessanti da un punto di vista estetico.
Ma mettere in posa un Parquet in Bamboo è differente rispetto al tradizionale?
No il parquet in bamboo si posa come tutti gli altri pavimenti in legno massello e se installato correttamente, è un pavimento estremamente duraturo.
La posa deve essere fatta da un professionista che potrà realizzarla con due tecniche, a colla o flottante.
La posa a colla è il sistema più utilizzato per chi:
- desidera avere una sensazione di solidità e stabilità sotto i piedi,
- in modo previdente, pensa di lamare il pavimento dopo un certo numero di anni,
- non desidera vedere giunti di dilatazione tra un ambiente e l’altro
- desidera installare il parquet in bagno.
Speriamo di avervi dato delle informazioni utili sul parquet in Bamboo ma se desiderate ricevere maggiori informazioni sul servizio parquet in bamboo Milano di Novalux non esitate a contattarci saremo lieti di potervi aiutare, senza impegno da parte vostra.
Novalux fornisce il servizio di parquet in bamboo in tutte le zone di Milano:
Centro storico Milano; Brera Milano; Porta Tenaglia Milano, Porta Sempione Milano, Guastalla Milano, Conca del Naviglio Milano, Stazione Centrale Milano, Loreto Milano, Turro Milano, Crescenzago Milano, Quartiere Adriano Milano, Gorla Milano, Precotto Milano, Ponte Seveso Milano, Quartiere Maggiolina Milano, Mirabello Milano, Villaggio dei Giornalisti Milano, Greco Milano, Porta Venezia Milano, Porta Monforte Milano, Casoretto Milano, Rottole Milano, Quartiere Feltre Milano, Cimiano Milano, Città Studi Milano, Lambrate Milano, Ortica Milano, Porta Vittoria Milano, Porta Romana Milano, Cavriano Milano, Quartiere Forlanini Milano, Monluè Milano, La Trecca Milano, Taliedo Milano, Morsenchio Milano, Ponte Lambro Milano, Calvairate Milano, Corvetto Milano, Quartiere Omero Milano, Nosedo Milano, Castagnedo Milano, Rogoredo Milano, Santa Giulia Milano, San Luigi Milano, Triulzo Superiore Milano, Porta Vigentina Milano, Porta Lodovica Milano, San Gottardo Milano, Morivione Milano, Vigentino Milano, Vaiano Valle Milano, Chiaravalle Milano, Macconago Milano, Stadera Milano, Chiesa Rossa Milano, Quartiere Le Terrazze Milano, Case Nuove Milano, Quartiere Missaglia Milano, Gratosoglio Milano, Selvanesco Milano, Quintosole Milano, Ronchetto delle Rane Milano, Quartiere Torretta Milano, Conca Fallata Milano, Quartiere Basmetto Milano, Quartiere Cantalupa Milano, Porta Ticinese Milano, Porta Genova Milano, Conchetta Milano, Moncucco Milano, Barona Milano, Quartiere Sant’Ambrogio Milano, Quartiere Cascina Bianca Milano, Boffalora Milano, Quartiere Teramo Milano, San Cristoforo Milano, Quartiere Lodovico il Moro Milano, Ronchetto sul Naviglio Milano, Quartiere Villa Magentino Milano, Arzaga Milano, Giambellino Milano, Lorenteggio Milano, Villaggio dei Fiori Milano, Creta; Porta Magenta Milano, De Angeli Milano, Frua Milano, San Siro Milano, Quartiere Harar Milano, Quartiere Vercellese Milano, Quarto Cagnino Milano, Quinto Romano Milano, Figino Milano, Forze Armate Milano, Baggio Milano, Valsesia Milano, Quartiere degli Olmi Milano, Assiano Milano, Muggiano Milano, Porta Volta Milano, Bullona Milano, Ghisolfa Milano, Portello Milano, Cagnola Milano, Quartiere Campo dei Fiori Milano, Villapizzone Milano, Quartiere Varesina Milano, Boldinasco, Garegnano Milano, Certosa Milano, Musocco Milano, Quarto Oggiaro Milano, Vialba Milano, Roserio Milano, Cascina Triulza Milano, Q.T.8 Milano, Lampugnano Milano, Comina Milano, Gallaratese Milano, San Leonardo Milano, Porta Garibaldi Milano, Porta Nuova Milano, Isola Milano, La Fontana Milano, Montalbino Milano, Segnano Milano, Bicocca Milano, Fulvio Testi Milano, Ca’ Granda Milano, Pratocentenaro Milano, Niguarda Milano, Dergano Milano, Bovisa Milano, Affori Milano, Bruzzano Milano, Quartiere Comasina Milano, Quartiere Bovisasca Milano.